qundao/data-zh-poetry huggingface dataset:
谢曾子长分饷临江军黄雀
作者：晁公遡
朝代：宋

远游旅食荒山裏，竹鼠山鷄污刀几。
鸣鞭走送来扣门，眼明忽见衔环子。
江南今秋禾黍熟，场间啄穗惊不起。
正缘一饱堕网罗，包裹头颅行万里。
登盘始欣不负腹，下箸未及先染指。
畧须沃酒助甘腴，更觉披绵愈丰美。
使我转忆江湖乡，水珍海错那可忘。
十年不见尚能说，楚人未数鲤与鲂。
蛤蜊含浆自有味，蟹螯斫雪仍无肠。
红螺为醤胜食肉，白𧍧作炙如截肪。
江瑶石首最贵者，千金一枚谁得尝。
但愿浮家老吴越，此生不愿尚书郎。
谢王元才见惠峨嵋山菩萨石
作者：晁公遡
朝代：宋

久闻光明山，下有太古雪。
大冬剧严凝，厚地愈融结。
峥嵘成层冰，千岁终不灭。
野翁因斸荒，得此走城阙。
初非人磨礲，真是天剞劂。
形模如圭长，颜色逾玉洁。
巨细皆晶荧，表裏俱洞澈。
或疑普贤化，谁得昆吾切。
太阳一照曜，神光时发越。
诚宜置宴坐，相伴修白业。
可配寒露壶，清泠濯明月。
費子範以予銘其父墓持錦物相餉盡歸之姑留洮州綠石研一作詩謝之·其一
作者：晁公遡
朝代：宋

大費家聲星斗垂，乃翁名蹟世人知。
平生於此辭無愧，不減東京有道碑。
費子範以予銘其父墓持錦物相餉盡歸之姑留洮州綠石研一作詩謝之·其二
作者：晁公遡
朝代：宋

訟牒裝懷塵滿胸，少無筆力老尤慵。
洮州綠石堪爲礪，聊與衰翁淬筆鋒。
贈師傳郎
作者：晁公遡
朝代：宋

盤石山深鳥相呼，常憂草木侵樵蘇。
子孫存者亦牢落，安得上冢來鴻臚。
憶初起家聲烜赫，翰林主人嗟莫及。
只今若使翁不亡，再試南宮期第一。
傳郎十四如我長，骨骼已似能文章。
阿翁穿楊有舊箭，傳乎勉力不可忘。
贈張文饒
作者：晁公遡
朝代：宋

乾坤五十策，巧歷莫能算。
有如鈎其深，坐見太極判。
文王所以王，此道乃一貫。
即成靈臺附，豈畏羑里難。
自從商瞿傳，訖至子雲贊。
孰知幽明故，但樂文辭玩。
遂令聖人情，亦同春秋散。
堂堂張漢州，始屈諸侯泮。
於時抱韋編，迨老識象彖。
蓋將通晝夜，而況談治亂。
昨初與我言，驚喜每竊歎。
響應真無窮，圖畫皆可按。
歸看所著書，略已思過半。
屬今招弓旌，盍往執圭瓚。
冰霜待春融，風雨催歲換。
宜乘濤瀨平，快下赤澤岸。
朝廷須君來，天下疑以斷。
贈張聽聲·其一
作者：晁公遡
朝代：宋

張子目盲心不盲，吾知胸次有人倫。
眼光安用如巖電，白首王戎不識人。
贈張聽聲·其二
作者：晁公遡
朝代：宋

論士平生妙入神，是誰無此耳輪囷。
喚鍾作甕皆堪笑，自是渠儂聽不真。
贈朱師軻朱奎父
作者：晁公遡
朝代：宋

洛陽盛人物，喪亂亦南遷。
今見大夫後，猶如翁子賢。
端居送日月，秀句寫風煙。
相遇何匆促，臨分重惘然。
贈羅仲思仲思今夏來試羣士八月予被朝命爲別試所考試仲思亦來
作者：晁公遡
朝代：宋

子初至我邦，受命蜀行臺。
羣士森如林，手自揀條枚。
試席莫敢譁，棘門乃大開。
知是諍臣鄉，所出非凡材。
益州外南宮，將遣與計偕。
詔書選主司，帝謂汝往哉。
深喜與子逢，再持鈞石來。
因得享成事，笑歌雜詼諧。
秋風吹帽裙，白露入酒杯。
飲我玻瓈江，瀉子瓊瑰懷。
相看語不厭，預憂歸駕催。
费子范以予铭其父墓持锦物相饷尽归之姑留洮州绿石研一作诗谢之·其一
作者：晁公遡
朝代：宋

大费家声星斗垂，乃翁名蹟世人知。
平生于此辞无愧，不减东京有道碑。
费子范以予铭其父墓持锦物相饷尽归之姑留洮州绿石研一作诗谢之·其二
作者：晁公遡
朝代：宋
体裁：七言绝句

讼牒装怀尘满胸，少无笔力老尤慵。洮州绿石堪为砺，聊与衰翁淬笔锋。
赠师传郎
作者：晁公遡
朝代：宋
体裁：古风

盘石山深鸟相呼，常忧草木侵樵苏。子孙存者亦牢落，安得上冢来鸿胪。忆初起家声烜赫，翰林主人嗟莫及。只今若使翁不亡，再试南宫期第一。传郎十四如我长，骨骼已似能文章。阿翁穿杨有旧箭，传乎勉力不可忘。
赠张听声·其一
作者：晁公遡
朝代：宋
体裁：七言绝句

张子目盲心不盲，吾知胸次有人伦。眼光安用如岩电，白首王戎不识人。
赠张听声·其二
作者：晁公遡
朝代：宋
体裁：七言绝句

论士平生妙入神，是谁无此耳轮囷。唤钟作瓮皆堪笑，自是渠侬听不真。
赠张文饶
作者：晁公遡
朝代：宋

干坤五十策，巧历莫能算。
有如鈎其深，坐见太极判。
文王所以王，此道乃一贯。
即成灵台附，岂畏羑里难。
自从商瞿传，讫至子云赞。
孰知幽明故，但乐文辞玩。
遂令圣人情，亦同春秋散。
堂堂张汉州，始屈诸侯泮。
于时抱韦编，迨老识象彖。
盖将通昼夜，而况谈治乱。
昨初与我言，惊喜每窃叹。
响应真无穷，图画皆可按。
归看所着书，略已思过半。
属今招弓旌，盍往执圭瓒。
冰霜待春融，风雨催岁换。
宜乘涛濑平，快下赤泽岸。
朝廷须君来，天下疑以断。
赠朱师轲朱奎父
作者：晁公遡
朝代：宋
体裁：五言律诗

洛阳盛人物，丧乱亦南迁。今见大夫后，犹如翁子贤。端居送日月，秀句写风烟。相遇何匆促，临分重惘然。
赠罗仲思仲思今夏来试羣士八月予被朝命为别试所考试仲思亦来
作者：晁公遡
朝代：宋

子初至我邦，受命蜀行台。
羣士森如林，手自拣条枚。
试席莫敢譁，棘门乃大开。
知是诤臣乡，所出非凡材。
益州外南宫，将遣与计偕。
诏书选主司，帝谓汝往哉。
深喜与子逢，再持钧石来。
因得享成事，笑歌杂诙谐。
秋风吹帽裙，白露入酒杯。
饮我玻瓈江，泻子琼瑰怀。
相看语不厌，预忧归驾催。
赵主簿护贡篚至吴下有诗见示用诗为谢
作者：晁公遡
朝代：宋
体裁：七言律诗

轴舻千里薄枞阳，未数当年汉省方。勿为催归啼望帝，且看奉引驾乘黄。四边每报风尘静，万国同瞻日月光。我愿与民歌击壤，求田当卖橐中装。
趙主簿護貢篚至吳下有詩見示用詩爲謝
作者：晁公遡
朝代：宋

軸艫千里薄樅陽，未數當年漢省方。
勿爲催歸啼望帝，且看奉引駕乘黄。
四邊每報風塵靜，萬國同瞻日月光。
我願與民歌擊壤，求田當賣橐中裝。
过圆觉院简照上人
作者：晁公遡
朝代：宋

一洗糟粕地，再闻钟梵音。
前身老东院，具体小西林。
自昔知味少，于今无巷深。
是中有妙理，直下试叅寻。
过陈行之饮
作者：晁公遡
朝代：宋
体裁：古风

陈郎见我江阳城，自起唤妇亲庖烹。殷勤纤手为袒割，始饮一杯和且平。一杯已尽催进酒，平头奴子皆传声。几州春色入此盎，陈郎调酒如调羹。我家东床有孙子，亦得从容陪燕喜。门前有客不速来，笑说今朝动食指。陶然胸次吞渭泾，入口岂知醨与醇。从兹剩致百家酒，更可作意呼真真。
近承琮上人問訊甚勤老懶不能作書以偈答之·其一
作者：晁公遡
朝代：宋

食時持鉢乞諸隣，不用毗耶遣化身。
想見堂中慙此老，法輪未轉轉饑輪。
近承琮上人問訊甚勤老懶不能作書以偈答之·其三
作者：晁公遡
朝代：宋

十年不到吳溪上，聞道禪龕更斬新。
得見山中此松老，後來誰是住庵人。
近承琮上人問訊甚勤老懶不能作書以偈答之·其二
作者：晁公遡
朝代：宋

世界猶如露電身，更於空裏聚微塵。
何時麥積崖邊路，說法重來要度人。
近承琮上人问讯甚勤老懒不能作书以偈答之·其一
作者：晁公遡
朝代：宋

食时持钵乞诸隣，不用毗耶遣化身。
想见堂中惭此老，法轮未转转饥轮。
近承琮上人问讯甚勤老懒不能作书以偈答之·其三
作者：晁公遡
朝代：宋
体裁：七言绝句

十年不到吴溪上，闻道禅龛更斩新。得见山中此松老，后来谁是住庵人。
近承琮上人问讯甚勤老懒不能作书以偈答之·其二
作者：晁公遡
朝代：宋

世界犹如露电身，更于空裏聚微尘。
何时麦积崖边路，说法重来要度人。
远望
作者：晁公遡
朝代：宋

山近色未佳，山远看始好。
我居巴硖内，所向苦奔峭。
清晨望西南，忽尽牂牁徼。
时于苍茫外，寸岫出林表。
云来翳遥碧，眇眇没飞鸟。
方知胜绝处，畧已领其要。
何必亲跻攀，辛勤事幽讨。
平生谢康乐，往来永嘉道。
此意当未知，蹑屐空至老。
送刘文潜如吴下
作者：晁公遡
朝代：宋
体裁：五言律诗

已聚粮三月，聊为客数旬。吾难留逸驾，此去立通津。圣主坐中具，嘉谋思上陈。请言尧舜道，第一在安民。
送劉文潛如吳下
作者：晁公遡
朝代：宋

已聚糧三月，聊爲客數旬。
吾難留逸駕，此去立通津。
聖主坐中具，嘉謀思上陳。
請言堯舜道，第一在安民。
送宇文安行如吳下
作者：晁公遡
朝代：宋

往者華陽公，熊軾始西還。
不斷吳松江，但取江中山。
千巖與萬壑，歸置函丈間。
白雲生宴坐，青壁照蒼顔。
高標可想見，逸駕難追攀。
公孫喟然歎，顧我敢自閑。
要興故老家，再立清朝班。
結綬思登畿，棄繻行入關。
嗟予忝父客，送子亦涕潸。
願謹視風水，魚龍多神姦。
送宇文安行如吴下
作者：晁公遡
朝代：宋

往者华阳公，熊轼始西还。
不断吴松江，但取江中山。
千岩与万壑，归置函丈间。
白云生宴坐，青壁照苍颜。
高标可想见，逸驾难追攀。
公孙喟然叹，顾我敢自闲。
要兴故老家，再立清朝班。
结绶思登畿，弃繻行入关。
嗟予忝父客，送子亦涕潸。
愿谨视风水，鱼龙多神姦。
送宋秀实罢官归将有东南之行
作者：晁公遡
朝代：宋

遑遑鲁东丘，结友得聃耳。
两家千岁后，尚復通爵里。
况予与先世，相去百年迩。
常恨会面难，此意恐遂已。
岂期官纻溪，君为幕下士。
不但见典型，自喜闻正始。
独嗟瓦砾后，不遑蒹葭倚。
遽闻北海荐，当为东山起。
春风洞庭波，九泽弥空水。
挂帆下中流，千里一日尔。
东南即王都，分野乃星纪。
宫殿芙蓉旗，玉佩白云委。
麒麟翳凤皇，侍辇叅劒履。
当知帝所乐，顾非俗吏比。
良图宜早遂，力行无遽止。
今朝离亭柳，颜色已可喜。
欲君早着鞭，折赠当马棰。
送宋秀實罷官歸將有東南之行
作者：晁公遡
朝代：宋

遑遑魯東丘，結友得聃耳。
兩家千歲後，尚復通爵里。
況予與先世，相去百年邇。
常恨會面難，此意恐遂已。
豈期官紵溪，君爲幕下士。
不但見典型，自喜聞正始。
獨嗟瓦礫後，不遑蒹葭倚。
遽聞北海薦，當爲東山起。
春風洞庭波，九澤彌空水。
掛帆下中流，千里一日爾。
東南即王都，分野乃星紀。
宮殿芙蓉旗，玉佩白雲委。
麒麟翳鳳皇，侍輦叅劒履。
當知帝所樂，顧非俗吏比。
良圖宜早遂，力行無遽止。
今朝離亭柳，顔色已可喜。
欲君早著鞭，折贈當馬箠。
送张君玉赴宁江幕府七首·其一
作者：晁公遡
朝代：宋

冠劔堂堂仁寿公，昨提金鼓去平戎。
惜君不往分一矢，共射佛貍江水中。
送张君玉赴宁江幕府七首·其七
作者：晁公遡
朝代：宋

江声汹汹雷霆硖，山气苍苍云雨台。
白髮拾遗吟不尽，分留物色待君来。
送张君玉赴宁江幕府七首·其三
作者：晁公遡
朝代：宋
体裁：七言绝句

子去夔州颇自矜，举杯大叫气凭陵。新诗硖内流传满，今有高人王右丞。
送张君玉赴宁江幕府七首·其二
作者：晁公遡
朝代：宋

莫言地近嶲昆明，刺史题书笔不停。
解道澄江浄如练，空蒙山水是昭亭。
送张君玉赴宁江幕府七首·其五
作者：晁公遡
朝代：宋
体裁：七言绝句

远景楼高风月清，酒酣要看笔纵横。山川有待君知否，可是东坡赋不成。
送张君玉赴宁江幕府七首·其六
作者：晁公遡
朝代：宋
体裁：七言绝句

众水争流赴硖中，轻舟东下疾飞鸿。流金不信人间热，知有长江万里风。
送张君玉赴宁江幕府七首·其四
作者：晁公遡
朝代：宋

来守劔西三里城，胸中岂止俗尘生。
簿书堆案惟思睡，见此魁梧觉眼明。
送張君玉赴寧江幕府七首·其一
作者：晁公遡
朝代：宋

冠劔堂堂仁壽公，昨提金鼓去平戎。
惜君不往分一矢，共射佛貍江水中。
送張君玉赴寧江幕府七首·其七
作者：晁公遡
朝代：宋

江聲洶洶雷霆硤，山氣蒼蒼雲雨臺。
白髮拾遺吟不盡，分留物色待君來。
送張君玉赴寧江幕府七首·其三
作者：晁公遡
朝代：宋

子去夔州頗自矜，舉杯大叫氣憑陵。
新詩硤內流傳滿，今有高人王右丞。
送張君玉赴寧江幕府七首·其二
作者：晁公遡
朝代：宋

莫言地近嶲昆明，刺史題書筆不停。
解道澄江浄如練，空濛山水是昭亭。
送張君玉赴寧江幕府七首·其五
作者：晁公遡
朝代：宋

遠景樓高風月清，酒酣要看筆縱橫。
山川有待君知否，可是東坡賦不成。
送張君玉赴寧江幕府七首·其六
作者：晁公遡
朝代：宋

衆水爭流赴硤中，輕舟東下疾飛鴻。
流金不信人間熱，知有長江萬里風。
送張君玉赴寧江幕府七首·其四
作者：晁公遡
朝代：宋

來守劔西三里城，胸中豈止俗塵生。
簿書堆案惟思睡，見此魁梧覺眼明。
送李仁甫被召
作者：晁公遡
朝代：宋

天王覽萬事，日昃坐承明。
甚思得奇才，指望中原平。
小吏與計偕，大夫招以旌。
結綬聯翩來，屢聞開邇英。
少卑著三館，高者登九卿。
朝廷非不用，功業竟何成。
豈其有所懷，閉口且吞聲。
豈其有所畏，捩手恐覆羹。
吾傷風俗衰，視此天下衡。
莫計事可否，但隨意重輕。
雖復建良法，因茲無由行。
念予卧龍底，二年飽躬耕。
世故已熟觀，見君勿屏營。
要陳治安策，剴切如賈生。
願無似揚雄，詞賦稱西京。
送李仁甫被召
作者：晁公遡
朝代：宋

天王览万事，日昃坐承明。
甚思得奇才，指望中原平。
小吏与计偕，大夫招以旌。
结绶联翩来，屡闻开迩英。
少卑着三馆，高者登九卿。
朝廷非不用，功业竟何成。
岂其有所怀，闭口且吞声。
岂其有所畏，捩手恐覆羹。
吾伤风俗衰，视此天下衡。
莫计事可否，但随意重轻。
虽復建良法，因兹无由行。
念予卧龙底，二年饱躬耕。
世故已熟观，见君勿屏营。
要陈治安策，剀切如贾生。
愿无似扬雄，词赋称西京。
送李敞逆妇叙州乃予友悦夫之子也
作者：晁公遡
朝代：宋
体裁：五言律诗

初戏涂鸦壁，今升奠雁堂。真堪当寝醮，已共乃翁长。岁月良易得，诗书宜自强。他时再相见，儿女即成行。
送李敞逆婦敘州乃予友悅夫之子也
作者：晁公遡
朝代：宋

初戲塗鴉壁，今升奠雁堂。
真堪當寢醮，已共乃翁長。
歲月良易得，詩書宜自强。
他時再相見，兒女即成行。
送李检法赴夔州任
作者：晁公遡
朝代：宋

硖内如播州，旷绝谁与隣。
君昔居其间，簿书良苦辛。
舍之遂西游，五见岷峨春。
屡为帐下士，皆称席上珍。
昨闻乘轺使，去作观国宾。
虽歌马离厩，肯效鹰着人。
蹭蹬何所归，復踏巴渝尘。
手持太府书，仰推明主仁。
约束狴犴吏，哀矜鳞介民。
为予语父老，今使子国新。
送李檢法赴夔州任
作者：晁公遡
朝代：宋

硤內如播州，曠絕誰與隣。
君昔居其間，簿書良苦辛。
捨之遂西游，五見岷峨春。
屢爲帳下士，皆稱席上珍。
昨聞乘軺使，去作觀國賓。
雖歌馬離廄，肯效鷹著人。
蹭蹬何所歸，復踏巴渝塵。
手持太府書，仰推明主仁。
約束狴犴吏，哀矜鱗介民。
爲予語父老，今使子國新。
送李紹祖通判寧江
作者：晁公遡
朝代：宋

此去夔州氣倍增，白鹽赤甲兩崚嶒。
喜看司隸李校尉，往事高人王右丞。
若使主公登紫殿，亦歸郎省卧青綾。
老夫只擬安田畝，他日烝民頌中興。
送李绍祖通判宁江
作者：晁公遡
朝代：宋
体裁：七言律诗

此去夔州气倍增，白盐赤甲两崚嶒。喜看司隶李校尉，往事高人王右丞。若使主公登紫殿，亦归郎省卧青绫。老夫只拟安田亩，他日烝民颂中兴。
送杜时可归太学
作者：晁公遡
朝代：宋

宴安不可怀，百年能几何。
况今五学开，皆以礼为罗。
既书内舍籍，天门近嵯峨。
云胡久不归，滞留蜀江沱。
要须勇一往，行即中十科。
君妇定復贤，相敦戒蹉跎。
暂别德曜桉，勿操子犯戈。
会看此里闾，高车再来过。
路人笑指点，驷马金盘陀。
远游那足悲，所得盖已多。
罢酒当就途，执杯听我歌。
司业乃父兄，养材如菁莪。
送杜時可歸太學
作者：晁公遡
朝代：宋

宴安不可懷，百年能幾何。
況今五學開，皆以禮爲羅。
既書內舍籍，天門近嵯峨。
云胡久不歸，滯留蜀江沱。
要須勇一往，行即中十科。
君婦定復賢，相敦戒蹉跎。
暫別德曜桉，勿操子犯戈。
會看此里閭，高車再來過。
路人笑指點，駟馬金盤陀。
遠遊那足悲，所得蓋已多。
罷酒當就途，執杯聽我歌。
司業乃父兄，養材如菁莪。
送梁子輔赴召·其一
作者：晁公遡
朝代：宋

始見擢高第，即當登赤墀。
今聞一節召，已恨十年遲。
聖主圖興造，諸儒合論思。
此行宜努力，勿復負清時。
送梁子輔赴召·其三
作者：晁公遡
朝代：宋

漢廷日徵召，舟楫去紛紛。
行路子所見，成功吾未聞。
故人期此去，聖代用斯文。
會使如椽筆，書勳繼典墳。
送梁子輔赴召·其二
作者：晁公遡
朝代：宋

今日朝廷議，如聞少及民。
諸侯無患楚，三戶可亡秦。
但使誅求減，常令貢賦均。
荒年免離散，率土盡王臣。
送梁子辅赴召·其一
作者：晁公遡
朝代：宋

始见擢高第，即当登赤墀。
今闻一节召，已恨十年迟。
圣主图兴造，诸儒合论思。
此行宜努力，勿復负清时。
送梁子辅赴召·其三
作者：晁公遡
朝代：宋

汉廷日征召，舟楫去纷纷。
行路子所见，成功吾未闻。
故人期此去，圣代用斯文。
会使如椽笔，书勋继典坟。
送梁子辅赴召·其二
作者：晁公遡
朝代：宋
体裁：五言律诗

今日朝廷议，如闻少及民。诸侯无患楚，三户可亡秦。但使诛求减，常令贡赋均。荒年免离散，率土尽王臣。
送汤子才
作者：晁公遡
朝代：宋
体裁：七言律诗

江湖此去水连空，万贾连樯浩渺中。帆影浸斜青草月，笛声吹尽碧芦风。未论魏阙功名近，不与巴山气象同。更到临平看辇路，沙堤十里软尘红。
送汤子才如吴下
作者：晁公遡
朝代：宋

俶装理蜀柁，长啸下吴天。
摩挲乌牛石，三繫春江船。
结绶昨去国，力田未逢年。
初看飞舄来，皆谓令尹贤。
再看泥轼归，日谒刺史前。
抱才宜为邦，鬰抑顾莫宣。
遇合会有时，此行定腾骞。
圣人坐斋居，羣公拱御筵。
召见渤海龚，拜谢胪句传。
归乘厩吏车，五马应翩翩。
送湯子才
作者：晁公遡
朝代：宋

江湖此去水連空，萬賈連檣浩渺中。
帆影浸斜青草月，笛聲吹盡碧蘆風。
未論魏闕功名近，不與巴山氣象同。
更到臨平看輦路，沙堤十里軟塵紅。
送湯子才如吳下
作者：晁公遡
朝代：宋

俶裝理蜀柁，長嘯下吳天。
摩挲烏牛石，三繫春江船。
結綬昨去國，力田未逢年。
初看飛舄來，皆謂令尹賢。
再看泥軾歸，日謁刺史前。
抱才宜爲邦，鬰抑顧莫宣。
遇合會有時，此行定騰騫。
聖人坐齋居，羣公拱御筵。
召見渤海龔，拜謝臚句傳。
歸乘廄吏車，五馬應翩翩。
送王和甄窦公瑞归鱼洞
作者：晁公遡
朝代：宋
体裁：五言律诗

壁挂凝尘榻，苔生啸月楼。喜闻佳客至，能为故人留。雨积山川暝，风传鼓角秋。沙边晚相别，留眼送归舟。
送王和甄竇公瑞歸魚洞
作者：晁公遡
朝代：宋

壁掛凝塵榻，苔生嘯月樓。
喜聞佳客至，能爲故人留。
雨積山川暝，風傳鼓角秋。
沙邊晚相別，留眼送歸舟。
送王师厚·其一
作者：晁公遡
朝代：宋
体裁：七言绝句

宿草丘边手自耘，辍耘过我意良勤。可怜一语未深接，借问去来何见闻。
送王师厚·其二
作者：晁公遡
朝代：宋

季父高名映里闾，復欣千里识名驹。
当令东海评清誉，他日还如二大夫。
送王師厚·其一
作者：晁公遡
朝代：宋

宿草丘邊手自耘，輟耘過我意良勤。
可憐一語未深接，借問去來何見聞。
送王師厚·其二
作者：晁公遡
朝代：宋

季父高名映里閭，復欣千里識名駒。
當令東海評清譽，他日還如二大夫。
送王章赴長寧通判
作者：晁公遡
朝代：宋

仰事各黄髮，今爲閭里榮。
共看朱紱貴，更益綵衣明。
泥軾幸小駐，羽觴當緩行。
期君如石建，烜赫漢西京。
送王章赴长宁通判
作者：晁公遡
朝代：宋

仰事各黄髮，今为闾里荣。
共看朱绂贵，更益綵衣明。
泥轼幸小驻，羽觞当缓行。
期君如石建，烜赫汉西京。
送范道卿赴省試
作者：晁公遡
朝代：宋

君之先世真文雄，異時奏賦蓬萊宮。
誰傳副墨過沙漠，至今猶稱長嘯公。
芝蘭不乏後來秀，謂將褎然爲舉首。
至音澹泊識者寡，遂令聲名落盧後。
北風吹霜日隠山，綵鸞繡襦寧復寒。
同車西歸信可樂，得意自忘行路難。
明年春風紫宸仗，遥對清光九天上。
長安花盡君亦歸，緩轡重來一相訪。
送范道卿赴省试
作者：晁公遡
朝代：宋

君之先世真文雄，异时奏赋蓬莱宫。
谁传副墨过沙漠，至今犹称长啸公。
芝兰不乏后来秀，谓将褎然为举首。
至音澹泊识者寡，遂令声名落卢后。
北风吹霜日隠山，綵鸾绣襦宁復寒。
同车西归信可乐，得意自忘行路难。
明年春风紫宸仗，遥对清光九天上。
长安花尽君亦归，缓辔重来一相访。
送譚廷碩司戶歸魚復
作者：晁公遡
朝代：宋

平生惜芳辰，每負止酒詩。
不量井楣缾，安得如鴟夷。
果中麴糵毒，抱病悔可追。
雖無腐腸憂，乃有摏喉危。
晚聞倉曹掾，巾車欲東歸。
此君吾畏友，議論可質疑。
相從未云久，白首已可期。
莫陪諸公後，往聽陽關詞。
羸然卧空舍，不得一語離。
心旌無終薄，日夕風中飛。
戶外雨連晝，水聲已鳴溪。
行雲候歸蓋，花塵漲春泥。
人知鄉閭近，自忘車馬疲。
似聞五畝宅，止居瀼東西。
傾倒稷下學，歡呼里中兒。
嗟予久去國，流落天一涯。
因君返枌榆，慘然起遐思。
不惟消魂苦，益增游子悲。
送谭廷硕司户归鱼復
作者：晁公遡
朝代：宋

平生惜芳辰，每负止酒诗。
不量井楣缾，安得如鸱夷。
果中曲糵毒，抱病悔可追。
虽无腐肠忧，乃有摏喉危。
晚闻仓曹掾，巾车欲东归。
此君吾畏友，议论可质疑。
相从未云久，白首已可期。
莫陪诸公后，往听阳关词。
羸然卧空舍，不得一语离。
心旌无终薄，日夕风中飞。
户外雨连昼，水声已鸣溪。
行云候归盖，花尘涨春泥。
人知乡闾近，自忘车马疲。
似闻五亩宅，止居瀼东西。
倾倒稷下学，欢呼里中儿。
嗟予久去国，流落天一涯。
因君返枌榆，惨然起遐思。
不惟消魂苦，益增游子悲。
送邵仲象如吳下
作者：晁公遡
朝代：宋

乃翁昔爲校書郎，汗簡所載日月光。
今看太史牛馬走，往見中朝鴛鷺行。
南公聞名定傾蓋，西府念舊當外堂。
儻思泰定山下路，肯來從我無相忘。
送邵仲象如吴下
作者：晁公遡
朝代：宋
体裁：七言律诗

乃翁昔为校书郎，汗简所载日月光。今看太史牛马走，往见中朝鸳鹭行。南公闻名定倾盖，西府念旧当外堂。傥思泰定山下路，肯来从我无相忘。
送鮮于運使西歸
作者：晁公遡
朝代：宋

飛鳥避漢節，朔風揚旆旌。
光芒候躔次，始見入蜀星。
父老喜公至，來臨此江濱。
陽侯爲先驅，歸指唐安城。
君恩解煩劇，劒履休殊庭。
衆聞駟馬還，當爲故鄉榮。
眷茲峽中郡，念昔德化深。
民無暴歛困，士感銓衡平。
自聞有行色，愁雲黯秋陰。
已應江妃瑟，泠然作離聲。
大江亦安流，不復洪濤驚。
天水相與碧，雲山無限青。
乃知盛德士，扶持有神明。
但恨濟世具，遽起懷歸心。
寧無北闕念，未忘東山情。
君王正仄席，漏下開延英。
如公藉甚久，名聞漢公卿。
當賜宣室召，不但問鬼神。
金印有斗大，錦衣無夜行。
願言不俟駕，起焉慰蒼生。
自嗟代舍客，蒯緱鬰悲音。
久落糠粃後，日隨車馬塵。
不意侍廣座，見謂非凡鱗。
假之風雷勢，欲令化南溟。
誤當一鶚薦，敢冀萬里程。
獨念知己難，感激爰至今。
時來或可勉，庶隔雲母屏。
送鲜于运使西归
作者：晁公遡
朝代：宋

飞鸟避汉节，朔风扬旆旌。
光芒候躔次，始见入蜀星。
父老喜公至，来临此江滨。
阳侯为先驱，归指唐安城。
君恩解烦剧，劒履休殊庭。
众闻驷马还，当为故乡荣。
眷兹峡中郡，念昔德化深。
民无暴敛困，士感铨衡平。
自闻有行色，愁云黯秋阴。
已应江妃瑟，泠然作离声。
大江亦安流，不復洪涛惊。
天水相与碧，云山无限青。
乃知盛德士，扶持有神明。
但恨济世具，遽起怀归心。
宁无北阙念，未忘东山情。
君王正仄席，漏下开延英。
如公藉甚久，名闻汉公卿。
当赐宣室召，不但问鬼神。
金印有斗大，锦衣无夜行。
愿言不俟驾，起焉慰苍生。
自嗟代舍客，蒯缑鬰悲音。
久落糠粃后，日随车马尘。
不意侍广座，见谓非凡鳞。
假之风雷势，欲令化南溟。
误当一鹗荐，敢冀万里程。
独念知己难，感激爰至今。
时来或可勉，庶隔云母屏。
遊仙都山
作者：晁公遡
朝代：宋

松環樓殿青，江遶石壁流。
清波天讓碧，月照無邊秋。
風景自清好，江山難獨遊。
舉觴聊一醉，放懷忘百憂。
過圓覺院簡照上人
作者：晁公遡
朝代：宋

一洗糟粕地，再聞鐘梵音。
前身老東院，具體小西林。
自昔知味少，于今無巷深。
是中有妙理，直下試叅尋。
過陳行之飲
作者：晁公遡
朝代：宋

陳郎見我江陽城，自起喚婦親庖烹。
殷勤纖手爲袒割，始飲一盃和且平。
一盃已盡催進酒，平頭奴子皆傳聲。
幾州春色入此盎，陳郎調酒如調羹。
我家東牀有孫子，亦得從容陪燕喜。
門前有客不速來，笑說今朝動食指。
陶然胸次吞渭涇，入口豈知醨與醇。
從茲剩致百家酒，更可作意呼真真。
遠望
作者：晁公遡
朝代：宋

山近色未佳，山遠看始好。
我居巴硤內，所向苦奔峭。
清晨望西南，忽盡牂牁徼。
時於蒼茫外，寸岫出林表。
雲來翳遥碧，眇眇沒飛鳥。
方知勝絕處，畧已領其要。
何必親躋攀，辛勤事幽討。
平生謝康樂，往來永嘉道。
此意當未知，躡屐空至老。
遣愁
作者：晁公遡
朝代：宋

白尽汀苹老，黄雕岸草秋。
西风正萧瑟，何处不堪愁。
遣愁
作者：晁公遡
朝代：宋

白盡汀蘋老，黄彫岸草秋。
西風正蕭瑟，何處不堪愁。
遶树
作者：晁公遡
朝代：宋

遶树行百匝，临池把一杯。
白知茶蕊上，红对烛花开。
已作寻芳去，何辞尽夜回。
恶风无藉在，明日满苍苔。
遶樹
作者：晁公遡
朝代：宋

遶樹行百匝，臨池把一杯。
白知茶蕊上，紅對燭花開。
已作尋芳去，何辭盡夜回。
惡風無藉在，明日滿蒼苔。
郊外
作者：晁公遡
朝代：宋
体裁：五言律诗

草尽春泥绿，花乘晚照明。遥山先暝色，平野易风声。归沐休形役，深居感物情。据鞍聊一出，佳处得徐行。
郊外
作者：晁公遡
朝代：宋

草盡春泥綠，花乘晚照明。
遥山先暝色，平野易風聲。
歸沐休形役，深居感物情。
據鞍聊一出，佳處得徐行。
郡人請開舊江口因往視之而作
作者：晁公遡
朝代：宋

大江何時來，齧我千步隄。
居人念水至，前年拆鷄棲。
浸淫勢未已，老圃憂夏畦。
青青五畝蔬，素沙黄卷泥。
一朝失此利，豈飽鹽與薺。
紛然向我言，有叟其齒齯。
使君幸靜聽，衆論信可稽。
去城今幾許，坐視埤堄低。
願移象鼻東，復瀉蟇頤西。
匯爲沸白潭，不入流丹溪。
焉敢費使君，畚插各自携。
茲事蓋體大，更當訪扶犁。
晨興聊出郊，浮雲渰凄凄。
徐行見開塞，指點了不迷。
得使負郭民，朝涉無過臍。
肯辭他日勞，遠汲江玻瓈。
郡人请开旧江口因往视之而作
作者：晁公遡
朝代：宋

大江何时来，啮我千步堤。
居人念水至，前年拆鷄栖。
浸淫势未已，老圃忧夏畦。
青青五亩蔬，素沙黄卷泥。
一朝失此利，岂饱盐与荠。
纷然向我言，有叟其齿齯。
使君幸静听，众论信可稽。
去城今几许，坐视埤堄低。
愿移象鼻东，復泻蟇颐西。
汇为沸白潭，不入流丹溪。
焉敢费使君，畚插各自携。
兹事盖体大，更当访扶犁。
晨兴聊出郊，浮云渰凄凄。
徐行见开塞，指点了不迷。
得使负郭民，朝涉无过脐。
肯辞他日劳，远汲江玻瓈。
郡县
作者：晁公遡
朝代：宋
体裁：七言律诗

郡县纷纷数代更，循良少似汉西京。未闻子产能宽服，谁见翁归有急名。所望家无空杼柚，常令天不害粢盛。打门不怕催科吏，愿与君王竭地征。
郡縣
作者：晁公遡
朝代：宋

郡縣紛紛數代更，循良少似漢西京。
未聞子産能寬服，誰見翁歸有急名。
所望家無空杼柚，常令天不害粢盛。
打門不怕催科吏，願與君王竭地征。
郭中行自汉中寄近诗来奉简一首
作者：晁公遡
朝代：宋

忆始衿袂分，十载再相逢。
于时客益州，俱在行李中。
不暇语衮衮，至今恨匆匆。
惟昨一麾守，其守百乘同。
乃翁持使节，顾予属提封。
君归问寝门，遣书託风通。
冀君或少留，解绶将往从。
翻然先我去，划若高飞鸿。
经行武都间，古来多英雄。
前弔大耳儿，追怀隆准公。
坏道想流马，深山埋卧龙。
试寻所筑坛，榛荒草蒙茸。
咏歌意有託，嗤点昔未工。
才大当盛年，气豪念勇功。
老夫犹少陵，志堕身亦穷。
独思百丈潭，俯临衰病容。
郭中行自漢中寄近詩來奉簡一首
作者：晁公遡
朝代：宋

憶始衿袂分，十載再相逢。
於時客益州，俱在行李中。
不暇語衮衮，至今恨匆匆。
惟昨一麾守，其守百乘同。
乃翁持使節，顧予屬提封。
君歸問寢門，遣書託風通。
冀君或少留，解綬將往從。
翻然先我去，劃若高飛鴻。
經行武都間，古來多英雄。
前弔大耳兒，追懷隆準公。
壞道想流馬，深山埋卧龍。
試尋所築壇，榛荒草蒙茸。
詠歌意有託，嗤點昔未工。
才大當盛年，氣豪念勇功。
老夫猶少陵，志墮身亦窮。
獨思百丈潭，俯臨衰病容。
郭外
作者：晁公遡
朝代：宋

修林遶屋尚扶疎，绀叶樛枝老不枯。
晴庑无风乌自语，秋场落日雉相呼。
一区未有子云宅，半世空看摩诘图。
终拟买田阳羡去，肯浮沧海远乘桴。
郭外
作者：晁公遡
朝代：宋

脩林遶屋尚扶疎，紺葉樛枝老不枯。
晴廡無風烏自語，秋場落日雉相呼。
一區未有子雲宅，半世空看摩詰圖。
終擬買田陽羨去，肯浮滄海遠乘桴。
鄉人欲開舊江相勉以詩
作者：晁公遡
朝代：宋

鄉人填然來，亦有雙眉厖。
讙言我東堤，夏潦所樁撞。
舊時水流處，沙礫可手扛。
請開百步洪，障以千石矼。
不令近城郭，庶即回濤瀧。
坐聞南堰民，籍籍口語嚨。
深憂堰或壞，他日病此邦。
二論堅相持，誰者肯屈降。
老夫莫能决，君其問語江。
醉歌行贈閭丘伯有
作者：晁公遡
朝代：宋

昔別我髮青如葱，再來兩鬢真飛蓬。
怪君五十面猶紅，答我有婦賢梁鴻。
澹然意遠態甚濃，乃有謝家林下風。
詩書圖史仍兼通，豈惟刀尺工削縫。
入門不憂四壁空，要使我樂忘其窮。
終朝舉桉歡笑同，方牀曲几陳座中。
紙窗雲母明房櫳，華堂雖未掛桑弓。
兩女雜佩琥珀龍，大女已能繡芙蓉。
小女解唱風入松，事夫如賓顔色恭。
歲時稱壽曲三終，自歌鵲巢詠阜螽。
正須富貴報汝功，何時執戟明光宮。
只今西州兵馬雄，盍往獻策西平戎。
醉歌行赠闾丘伯有
作者：晁公遡
朝代：宋

昔别我髮青如葱，再来两鬓真飞蓬。
怪君五十面犹红，答我有妇贤梁鸿。
澹然意远态甚浓，乃有谢家林下风。
诗书图史仍兼通，岂惟刀尺工削缝。
入门不忧四壁空，要使我乐忘其穷。
终朝举桉欢笑同，方床曲几陈座中。
纸窗云母明房栊，华堂虽未挂桑弓。
两女杂佩琥珀龙，大女已能绣芙蓉。
小女解唱风入松，事夫如宾颜色恭。
岁时称寿曲三终，自歌鹊巢咏阜螽。
正须富贵报汝功，何时执戟明光宫。
只今西州兵马雄，盍往献策西平戎。
野亭
作者：晁公遡
朝代：宋
体裁：五言律诗

兴发寻春去，宁知生路赊。檐牙啄晴汉，屐齿散平沙。风偃陵陂麦，云垂间道花。芳菲看即过，留滞改年华。
野亭
作者：晁公遡
朝代：宋

興發尋春去，寧知生路賒。
簷牙啄晴漢，屐齒散平沙。
風偃陵陂麥，雲垂間道花。
芳菲看即過，留滯改年華。
閻才元因程伯珍來寄近詩一軸不能盡和用師淮父韻奉簡
作者：晁公遡
朝代：宋

我思買蜀山，附田小崢嶸。
家本冰氏子，室無孔方兄。
爲郡非其樂，强顔聊此行。
四夷幸兵休，萬邦喜時平。
所嗟啟利源，開國始於荆。
當年惟迂叟，乃如魯二生。
高卧不肯起，彼方事交征。
共兜自滔天，堯舜實聖明。
至今天下士，語及涕縱橫。
今王益神武，覽奏每歎驚。
皇皇元首詩，主歌臣則賡。
德音既屢下，美意誰能成。
追懷符益州，積惡高陵京。
老農扣頭泣，願聞徭役輕。
故人佐太府，因君煩寄聲。
艱難念吾土，慷慨見深情。
歃血誓仁義，由來蓋同盟。
闻伯初兄从周宣谕往两京
作者：晁公遡
朝代：宋
体裁：七言律诗

闻道西从使者车，殷勤问讯武侯庐。卧牛已去多新冢，化鹤重来失旧居。草木久荒门外径，尘埃应化壁中书。遥知流落归无处，未免悲歌问孟诸。
闻李士举宿马鞍山
作者：晁公遡
朝代：宋
体裁：五言律诗

入境封人报，飞书侍史还。初闻虎节使，已至马鞍山。霁野风烟丽，端居日月閒。此行吾所羡，脱屣簿书间。
闻稻有成
作者：晁公遡
朝代：宋
体裁：七言律诗

庭柯不摇绿蔽空，西风未回尚南风。香稻既收八月白，晚花能开百日红。安排物色慰年暮，流落天涯嗟路穷。炎江热石那可触，少待征帆驾归鸿。
闻笛
作者：晁公遡
朝代：宋

落日卧郿坞，忽闻吹笛声。
天清孤鹤唳，江浄蛰龙鸣。
谷响风时下，山高月未生。
谁能永今夕，呼酒与同倾。
闻范道卿将赴试成都作此勉之
作者：晁公遡
朝代：宋

长来故倦游，车辙环天下。
艰难不吾容，虎兕适旷野。
世方卧积薪，敢独怨飘瓦。
久荒小山桂，几葬蒲圃槚。
百罹生不辰，一死天所赦。
故交赠绨袍，旅食悲冷炙。
将索长安米，偶中泽宫射。
倚楹日悲歌，鲁国疑欲嫁。
退惭一木微，安足支大厦。
收声就泯默，故意遂衰谢。
二年游诸侯，弹铗守代舍。
地湿恐鵩来，常畏阏单夏。
官惭司马巧，学愧齐人诈。
低回甘折腰，俯仰甚出胯。
入遭妻孥笑，出畏官长駡。
一官终无成，他日要税驾。
买山诛茅草，遶屋植桑柘。
妇能躬井臼，时馌南亩稼。
人皆见我穷，连蹇足悲咤。
往往怪范君，何不老閒暇。
不知骥伏枥，风云要凌藉。
一日千里行，汗沟沫流赭。
我方驭欵段，敢追王良靶。
闻君近举子，满室光照社。
少年早乘龙，佳境渐食蔗。
杰思到班扬，英妙等终贾。
被褐肯迷邦，韫椟久待价。
理无珠遗海，果见金跃冶。
出陈治安策，去览德辉下。
大才哙非伍，高论秦可借。
决科在此举，定取一战霸。
勿为栖棘鸾，会见上金马。
晚来秋风高，木叶下清夜。
急令呼曲生，为我饮伯雅。
家贫无丝竹，作诗助陶写。
归时更过我，扪蝨同倚桦。
闻虞参政至玉屏山·其一
作者：晁公遡
朝代：宋
体裁：五言律诗

宣室思贤久，锋车促召还。去调金铉鼎，来别玉屏山。拱木雨露下，丰碑天地閒。九原凛如在，想足慰慈颜。
闻虞参政至玉屏山·其二
作者：晁公遡
朝代：宋
体裁：五言律诗

乡党敬前辈，朝廷尊大儒。公无念丘墓，人自禁樵苏。此去居衡轴，长留执事枢。求贤养邦本，深为赞吁俞。
阎才元因程伯珍来寄近诗一轴不能尽和用师淮父韵奉简
作者：晁公遡
朝代：宋
体裁：古风

我思买蜀山，附田小峥嵘。家本冰氏子，室无孔方兄。为郡非其乐，强颜聊此行。四夷幸兵休，万邦喜时平。所嗟启利源，开国始于荆。当年惟迂叟，乃如鲁二生。高卧不肯起，彼方事交征。共兜自滔天，尧舜实圣明。至今天下士，语及涕纵横。今王益神武，览奏每叹惊。皇皇元首诗，主歌臣则赓。德音既屡下，美意谁能成。追怀符益州，积恶高陵京。老农扣头泣，愿闻徭役轻。故人佐太府，因君烦寄声。艰难念吾土，慷慨见深情。歃血誓仁义，由来盖同盟。
陈行之二年三至宁江尝有游吴之兴而尚不果
作者：晁公遡
朝代：宋

君如历块马，万里当霜蹄。
今为绕枝鹊，终夕未安栖。
二年三见过，每至醉似泥。
我贫觞豆薄，饭豆兼羹藜。
汲碧云雨硖，撷青风露畦。
焉能效季伦，咄嗟办䓑荠。
君妇工烹调，刀几劳柔荑。
昔尝留我饭，鲜腴出中闺。
慎勿笑粢粝，平生把鉏犁。
朝来忽告别，復指巴渝西。
借问王内史，何时游会稽。
陳行之二年三至寧江嘗有遊吳之興而尚不果
作者：晁公遡
朝代：宋

君如歷塊馬，萬里當霜蹄。
今爲繞枝鵲，終夕未安棲。
二年三見過，每至醉似泥。
我貧觴豆薄，飯豆兼羹藜。
汲碧雲雨硤，擷青風露畦。
焉能效季倫，咄嗟辦䓑薺。
君婦工烹調，刀几勞柔荑。
昔嘗留我飯，鮮腴出中閨。
慎勿笑粢糲，平生把鉏犁。
朝來忽告別，復指巴渝西。
借問王內史，何時游會稽。
隆州道中
作者：晁公遡
朝代：宋
体裁：五言律诗

冉冉晨雾重，晖晖冬日微。草黄迷犊卧，水白见鸥飞。在野樵牧少，闭关商旅稀。妻孥属长至，遥想望吾归。
隆州道中
作者：晁公遡
朝代：宋

冉冉晨霧重，暉暉冬日微。
草黄迷犢卧，水白見鷗飛。
在野樵牧少，閉關商旅稀。
妻孥屬長至，遥想望吾歸。
離南平
作者：晁公遡
朝代：宋

晨光慘慘雜微霄，寒水濺濺更斷橋。
風隕栗房開紫玉，煙蒙蘿幄疊青綃。
官曹已畢三年考，客路深嗟萬里遥。
從此揚舲下巴硤，新年當及未央朝。
雨
作者：晁公遡
朝代：宋
体裁：古风

浮云起层阴，空中薄为雾。檐端雨声寒，客子念迟暮。祝融如昨日，白帝已更御。寒声傍络纬，秋意入庭树。六龙疾其驱，岁月不吾与。妇子催授衣，荒城闻砧杵。
雨
作者：晁公遡
朝代：宋

浮雲起層陰，空中薄爲霧。
簷端雨聲寒，客子念遲暮。
祝融如昨日，白帝已更御。
寒聲傍絡緯，秋意入庭樹。
六龍疾其驅，歲月不吾與。
婦子催授衣，荒城聞砧杵。
雨中
作者：晁公遡
朝代：宋

冥冥雨脚來，巖谷生暝色。
大江失洲渚，隠起煙霧白。
微茫沙邊樹，坐覺雲氣隔。
霖霪已經時，初不見天日。
城中三尺泥，陌上無轍迹。
秋田穫無時，農父相對泣。
各言迫軍輸，督責甚峻急。
今晨忽晴霽，曉日照屋壁。
吾饑行可療，庶食明年麥。
雨中
作者：晁公遡
朝代：宋

冥冥雨脚来，岩谷生暝色。
大江失洲渚，隠起烟雾白。
微茫沙边树，坐觉云气隔。
霖霪已经时，初不见天日。
城中三尺泥，陌上无辙迹。
秋田穫无时，农父相对泣。
各言迫军输，督责甚峻急。
今晨忽晴霁，晓日照屋壁。
吾饥行可疗，庶食明年麦。
雨中登披風榭望東山
作者：晁公遡
朝代：宋

岡嶺逶迤草木低，東山好處我能知。
色濃意遠真堪畫，須在冥濛奄靄時。
雨中登披风榭望东山
作者：晁公遡
朝代：宋

冈岭逶迤草木低，东山好处我能知。
色浓意远真堪画，须在冥蒙奄霭时。
雨中觀庭下梅二首·其一
作者：晁公遡
朝代：宋

霏霏凍雨細無聲，解洗梅花花上塵。
似與橫枝借顔色，故應添我一分春。
雨中觀庭下梅二首·其二
作者：晁公遡
朝代：宋

春近梅梢著意紅，留花不發待東風。
籬邊一樹最佳處，半在冥濛煙雨中。
雨中观庭下梅二首·其一
作者：晁公遡
朝代：宋
体裁：七言绝句

霏霏冻雨细无声，解洗梅花花上尘。似与横枝借颜色，故应添我一分春。
雨中观庭下梅二首·其二
作者：晁公遡
朝代：宋

春近梅梢着意红，留花不发待东风。
篱边一树最佳处，半在冥蒙烟雨中。
雨中过祁门十里不能进宿旅次
作者：晁公遡
朝代：宋

今日祁门县，衝泥怯远行。
含风云叶细，间雨雪花轻。
溪晚白鸥下，草寒黄犊鸣。
吾今更何往，漂泊愧平生。
雨中過祁門十里不能進宿旅次
作者：晁公遡
朝代：宋

今日祁門縣，衝泥怯遠行。
含風雲葉細，間雨雪花輕。
溪晚白鷗下，草寒黄犢鳴。
吾今更何往，漂泊愧平生。
雨晴
作者：晁公遡
朝代：宋

西風送殘雨，吹盡簷際滴。
稍稍江流清，湛此千頃碧。
雲收天倚蓋，山靜月銜壁。
秋容日夕佳，真欲慰北客。
雨晴
作者：晁公遡
朝代：宋
体裁：古风

西风送残雨，吹尽檐际滴。稍稍江流清，湛此千顷碧。云收天倚盖，山静月衔壁。秋容日夕佳，真欲慰北客。
雨罢风大作
作者：晁公遡
朝代：宋

燕寝真宜雨，卧闻风有声。
莫惊无碍睡，宁为不平鸣。
折笋低行蚁，飞梅暗打鶑。
最怜两岐麦，欹倒乱纵横。
雨罷風大作
作者：晁公遡
朝代：宋

燕寢真宜雨，卧聞風有聲。
莫驚無礙睡，寧爲不平鳴。
折筍低行蟻，飛梅暗打鶑。
最憐兩岐麥，欹倒亂縱橫。
題先主廟
作者：晁公遡
朝代：宋

天地收霸氣，丘原餘閟宮。
野人相指示，旁有若堂封。
當時大耳兒，甚似隆準公。
夫豈忘故都，崎嶇巴蜀中。
劃然成三分，正爾阨兩雄。
武侯抱遺恨，秦隴竟莫通。
獨憐晉昌明，千載時始逢。
坐看五胡亂，蕭條河洛空。
題趙誠甫養恬軒
作者：晁公遡
朝代：宋

本朝流澤長，後世多宗英。
故老稱先王，往往如咸平。
及見後來秀，亦皆有典刑。
辟疆好清靜，雖仕不近名。
每笑黄須兒，鞍馬勤遠征。
功成不過侯，彈雀良自輕。
養恬一室內，尤見避世情。
帝欲睦其族，賜祿恩甚榮。
不煩親指呼，卧護鈴下兵。
優游有餘樂，軒窗亦虛明。
客來願置醴，庶無忘穆生。
题先主庙
作者：晁公遡
朝代：宋

天地收霸气，丘原余閟宫。
野人相指示，旁有若堂封。
当时大耳儿，甚似隆准公。
夫岂忘故都，崎岖巴蜀中。
划然成三分，正尔阨两雄。
武侯抱遗恨，秦陇竟莫通。
独怜晋昌明，千载时始逢。
坐看五胡乱，萧条河洛空。
题赵诚甫养恬轩
作者：晁公遡
朝代：宋

本朝流泽长，后世多宗英。
故老称先王，往往如咸平。
及见后来秀，亦皆有典刑。
辟疆好清静，虽仕不近名。
每笑黄须儿，鞍马勤远征。
功成不过侯，弹雀良自轻。
养恬一室内，尤见避世情。
帝欲睦其族，赐禄恩甚荣。
不烦亲指呼，卧护铃下兵。
优游有余乐，轩窗亦虚明。
客来愿置醴，庶无忘穆生。
飲兵厨羔羊酒
作者：晁公遡
朝代：宋

沙晴草軟羔羊肥，玉肪與酒還相宜。
鸞刀薦味下麴糵，釀久骨醉凝浮脂。
朝來清香發甕面，起視綠漲微生漪。
入杯無聲瀉重碧，僅得一醉夫何爲。
君不見先王作誥已刺譏，後來爲此尤可悲。
饮兵厨羔羊酒
作者：晁公遡
朝代：宋
体裁：古风

沙晴草软羔羊肥，玉肪与酒还相宜。鸾刀荐味下曲糵，酿久骨醉凝浮脂。朝来清香发瓮面，起视绿涨微生漪。入杯无声泻重碧，仅得一醉夫何为。君不见先王作诰已刺讥，后来为此尤可悲。
馮萬州當可以洞庭春色遺王子載蓋用安定郡王遺法也子載招予飲爲賦之
作者：晁公遡
朝代：宋

秋風洞庭波，霜落洲渚出。
黄蘆半傾倒，江樹無復色。
獨餘千木奴，后皇所嘉植。
芳辛有餘味，不減玉斚瀝。
可令披黄苞，以甘授歡伯。
釀成無邊春，吞此雲夢澤。
猶持陶家輪，斷取李衡宅。
納之甕盎中，未覺宇宙窄。
方當玉腴熟，溜溜糟床滴。
尚带含霜容，未飲香滿室。
味奪桑落醇，色輕蒲萄碧。
夷考無前聞，疇能妙儀狄。
流傳自王家，遺法後世得。
不宜博凉州，時可餉賓客。
輟餐茗戰罷，持用解水厄。
鮮于大任自吳下來比與之飲大任自取毗陵惠山泉酌之色清而味勝蜀無有也喜賦詩
作者：晁公遡
朝代：宋

君從毗陵來，載酒與偕行。
釀以陸子泉，可使傖父驚。
香味橄欖嚴，顔色蒲萄清。
得非續玉漿，無乃挹金莖。
固應壓白墮，亦未數烏程。
老夫家巴蜀，華髮思南烹。
飲此惟恐盡，酌之且徐傾。
君如建吳檣，再見毗陵城。
相煩送一車，救我枯腸鳴。
鮮于大任自東南歸唐安遺予張安國所作水調歌墨本一軸且云明年復往吳下喜簡作此
作者：晁公遡
朝代：宋

去蜀游東吳，舉頭望赤霄。
君之門九重，觚稜鬰岧嶤。
是中盛文物，簪筆立漢朝。
規摹覺地雄，氣象知天高。
計其所從客，皆是夔與皋。
平生聞張公，磊落一世豪。
示我水調歌，奴僕可命騷。
尚想揮翰時，淋灕宮錦袍。
問子何歸來，遠指萬里橋。
答云懷喬木，聊復訪衡茅。
未嗟功名忤，非憚道路勞。
不見廊廟具，乃對簿領曹。
明年買扁舟，鼓枻出下牢。
西府有故人，亦應遣弓招。
鮮于東之晉伯之子贈詩次韻·其一
作者：晁公遡
朝代：宋

微風獵樹有佳聲，一榻無塵戶牖明。
已擘荔枝憐玉破，更開瓜碧嚼冰清。
鮮于東之晉伯之子贈詩次韻·其三
作者：晁公遡
朝代：宋

高簾不卷戶長開，須子時時著屣來。
一坐清風生白羽，九衢烏帽失黄埃。
鮮于東之晉伯之子贈詩次韻·其二
作者：晁公遡
朝代：宋

堂上詩書抵萬鍾，席間罇俎是千峯。
蕭然更聽松風曲，喚起江東阮仲容。
鮮于東之晉伯之子贈詩次韻·其五
作者：晁公遡
朝代：宋

一掃浮雲萬里空，月華都在野航中。
葛巾藜杖勤相過，共賞芙蓉四面風。
鮮于東之晉伯之子贈詩次韻·其六
作者：晁公遡
朝代：宋

資州太守知衰懶，日日倒床惟睡濃。
走送甘鮮三百顆，似君風味喜相逢。
鮮于東之晉伯之子贈詩次韻·其四
作者：晁公遡
朝代：宋

尊前每誦赤壁賦，如見當年禿鬢翁。
誰謂流傳到喬木，果然遺響託悲風。
鲜于东之晋伯之子赠诗次韵·其一
作者：晁公遡
朝代：宋
体裁：七言绝句

微风猎树有佳声，一榻无尘户牖明。已擘荔枝怜玉破，更开瓜碧嚼冰清。
鲜于东之晋伯之子赠诗次韵·其三
作者：晁公遡
朝代：宋

高帘不卷户长开，须子时时着屣来。
一坐清风生白羽，九衢乌帽失黄埃。
鲜于东之晋伯之子赠诗次韵·其二
作者：晁公遡
朝代：宋

堂上诗书抵万钟，席间罇俎是千峯。
萧然更听松风曲，唤起江东阮仲容。
鲜于东之晋伯之子赠诗次韵·其五
作者：晁公遡
朝代：宋
体裁：七言绝句

一扫浮云万里空，月华都在野航中。葛巾藜杖勤相过，共赏芙蓉四面风。
鲜于东之晋伯之子赠诗次韵·其六
作者：晁公遡
朝代：宋
体裁：七言绝句

资州太守知衰懒，日日倒床惟睡浓。走送甘鲜三百颗，似君风味喜相逢。
鲜于东之晋伯之子赠诗次韵·其四
作者：晁公遡
朝代：宋

尊前每诵赤壁赋，如见当年秃鬓翁。
谁谓流传到乔木，果然遗响託悲风。
鲜于大任自东南归唐安遗予张安国所作水调歌墨本一轴且云明年復往吴下喜简作此
作者：晁公遡
朝代：宋

去蜀游东吴，举头望赤霄。
君之门九重，觚棱鬰岧嶤。
是中盛文物，簪笔立汉朝。
规摹觉地雄，气象知天高。
计其所从客，皆是夔与皋。
平生闻张公，磊落一世豪。
示我水调歌，奴仆可命骚。
尚想挥翰时，淋灕宫锦袍。
问子何归来，远指万里桥。
答云怀乔木，聊復访衡茅。
未嗟功名忤，非惮道路劳。
不见廊庙具，乃对簿领曹。
明年买扁舟，鼓枻出下牢。
西府有故人，亦应遣弓招。
鲜于大任自吴下来比与之饮大任自取毗陵惠山泉酌之色清而味胜蜀无有也喜赋诗
作者：晁公遡
朝代：宋

君从毗陵来，载酒与偕行。
酿以陆子泉，可使伧父惊。
香味橄榄严，颜色蒲萄清。
得非续玉浆，无乃挹金茎。
固应压白堕，亦未数乌程。
老夫家巴蜀，华髮思南烹。
饮此惟恐尽，酌之且徐倾。
君如建吴樯，再见毗陵城。
相烦送一车，救我枯肠鸣。
麥
作者：晁公遡
朝代：宋

層雲挾雨來，四郊樹木蒼。
東風吹春促，尚带花藥香。
年華不可駐，倏見夏日長。
近傳陵陂麥，宿昔青已黄。
隣舍思煮餠，隔牆聞沸湯。
里胥忽在門，先當輸官倉。
麦
作者：晁公遡
朝代：宋

层云挟雨来，四郊树木苍。
东风吹春促，尚带花药香。
年华不可驻，倏见夏日长。
近传陵陂麦，宿昔青已黄。
隣舍思煮餠，隔墙闻沸汤。
里胥忽在门，先当输官仓。
龍爪灘
作者：晁公遡
朝代：宋

龍爪灘前江水平，蟆頤山下春草生。
白石既出細可數，雜花初開遠更明。
日落盡見樓閣影，天晴易聞鐘鼓聲。
至今回思三峽路，蛇退猿愁心甚驚。
龙爪滩
作者：晁公遡
朝代：宋
体裁：七言律诗

龙爪滩前江水平，蟆颐山下春草生。白石既出细可数，杂花初开远更明。日落尽见楼阁影，天晴易闻钟鼓声。至今回思三峡路，蛇退猿愁心甚惊。
一丛花
作者：晁补之
朝代：宋
体裁：词

东君密意在花心。飞雪戏妆林。多情定怪春来晚，故穿花、千点深深。烟柳上轻，风丝漫袅，楼阁晚还阴。雕梁双燕悄来音。帘幕镇沉沉。西城未有花堪采，醉狂兴、冷落难禁。应约万红，商量细细，留向未开寻。
一丛花 其三 再呈十二叔
作者：晁补之
朝代：宋

飞凫仙令气如虹。脱屐向尘笼。凌烟画像云台议，似眼前、百草春风。盏里圣贤，壶中天地，高兴更谁同。应怀得隽大明宫。无事老冯公。玉山且向花间倒，任从笑、老入花丛。三径步馀，一枝眠稳，心事付千钟。
一丛花 其二 十二叔节推以无咎生日于此声中为辞，依韵和答
作者：晁补之
朝代：宋
体裁：词

碧山无意解银鱼。花底且携壶。华颠又喜熊罴旦，笑骐骥，老反为驹。文史渐抛，功名更懒，随处见真如。高情敢并汉庭疏。长揖去田庐。囊无上赐金堪散，也未妨、山猎溪渔。廉颇纵强，莫随年少，白马向黄榆。
一丛花·东君密意在花心
作者：晁补之
朝代：宋
体裁：词

东君密意在花心。飞雪戏妆林。多情定怪春来晚，故穿花、千点深深。烟柳上轻，风丝漫袅，楼阁晚还阴。雕梁双燕悄来音。帘幕镇沈沈。西城未有花堪采，醉狂兴、冷落难禁。应约万红，商量细细，留向未开寻。
一丛花·东君密意在花心
作者：晁补之
朝代：宋

东君密意在花心。飞雪戏床林。多情定怪春来晚，故穿花、千点深深。烟柳上轻，风丝漫袅，楼阁晚还阴。雕梁双燕悄来音。帘幕镇沈沈。西城未有花堪采，醉狂兴、冷落难禁。应约万红，商量细细，留向未开寻。
一丛花·王孙眉宇凤凰雏
作者：晁补之
朝代：宋
体裁：词

王孙眉宇凤凰雏。天与世情疏。扬州坐上琼花底，佩锦囊、曾忆奚奴。金盏醉挥，满身花影，红袖竞来扶。十年一梦访林居。离缺重踯躇。应怜肺病临邛客，寄洞庭、春色双壶。天气未佳，梅花正好，曾醉燕堂无。
一丛花·碧山无意解银鱼
作者：晁补之
朝代：宋
体裁：词

碧山无意解银鱼。花底且携壶。华颠又喜熊罴且，笑骐骥，老反为驹。文史渐抛，功名更懒，随处见真如。高情敢并汉庭疏。长揖去田庐。囊无上赐金堪散，也未妨、山猎溪渔。廉颇纵强，莫随年少，白马向黄榆。
一丛花·飞凫仙令气如虹
作者：晁补之
朝代：宋
体裁：词

飞凫仙令气如虹。脱屐向尘笼。凌烟画像云台议，似眼前、百草春风。盏里圣贤，壶中天地，高兴更谁同。应怀得隽大明宫。无事老冯公。玉山且向花间倒，任从笑、老入花丛。三径步馀，一枝眠稳，心事付千锺。
一丛花（再呈十二叔）
作者：晁补之
朝代：宋

飞凫仙令气如虹。脱屐向尘笼。凌烟画像云台议，似眼前、百草春风。盏里圣贤，壶中天地，高兴更谁同。应怀得隽大明宫。无事老冯公。玉山且向花间倒，任从笑、老入花丛。三径步余，一枝眠稳，心事付千钟。
一丛花（十二叔节推以无咎生日于此声中为辞，依韵和答）
作者：晁补之
朝代：宋

碧山无意解银鱼。花底且携壶。华颠又喜熊罴且，笑骐骥、老反为驹。文史渐抛，功名更懒，随处见真如。
高情敢并汉庭疏。长揖去田庐。囊无上赐金堪散，也未妨、山猎溪渔。廉颇纵强，莫随年少，白马向黄榆。
一丛花（谢济倅宗室令郯送酒）
作者：晁补之
朝代：宋
体裁：词

王孙眉宇凤凰雏。天与世情疏。扬州坐上琼花底，佩锦囊、曾忆奚奴。金盏醉挥，满身花影，红袖竞来扶。十年一梦访林居。离缺重踟蹰。应怜肺病临邛客，寄洞庭、春色双壶。天气未佳，梅花正好，曾醉燕堂无。
万年欢
作者：晁补之
朝代：宋

十里环溪，记当年并游，依旧风景。彩舫红妆，重泛九秋清镜。莫叹歌台蔓草，喜相逢、欢情犹胜。苹洲畔、横玉惊鸾，半天云愁凝。中秋醉魂未醒。又佳辰授衣，良会堪更。早岁功名，豪气尚凌汝颍。能致黄金一井，也莫负、鸱夷高兴。别有个、潇洒田园，醉乡天地同永。
万年欢·十里环溪
作者：晁补之
朝代：宋
体裁：词

十里环溪，记当年并游，依旧风景。
采舫红妆，重泛九秋清镜。
莫叹歌台蔓草，喜相逢、欢情犹胜。
苹洲畔、横玉惊鸾，半天云正愁凝。
中秋醉魂未醒。
又佳辰授衣，良会堪更。
早岁功名，豪气尚凌汝颍。
能致黄金一井，也莫负、鸱夷高兴。
别有个、潇洒田园，醉乡天地同永。
万年欢·寄韵次膺叔
作者：晁补之
朝代：宋

十里环溪，记当年并游，依旧风景。彩舫红妆，重泛九秋清镜。莫叹歌台蔓草，喜相逢、欢情犹胜。苹洲畔、横玉惊鸾，半天云正愁凝。中秋醉魂未醒。又佳辰授衣，良会堪更。早岁功名，豪气尚凌汝颍。能致黄金一井，也莫负、鸱夷高兴。别有个、潇洒田园，醉乡天地同永。
万年欢·寄韵次膺叔
作者：晁补之
朝代：宋
体裁：词

十里环溪，记当年并游，依旧风景。綵舫红妆，重泛九秋清镜。莫叹歌台蔓草，喜相逢、欢情犹胜。蘋洲畔、横玉惊鸾，半天云正愁凝。中秋醉魂未醒。又佳辰授衣，良会堪更。早岁功名，豪气尚凌汝颍。能致黄金一井，也莫负、鸱夷高兴。别有个、潇洒田园，醉乡天地同永。
万年欢·心忆春归
作者：晁补之
朝代：宋
体裁：词

心忆春归，似佳人未来，香径无迹。
雪里江梅，因甚早知消息。
百卉芳心正寂。
夜不寐、幽姿脉脉。
图清晓、先作宫妆，似防人见偷得。
真香媚情动魄。
算当时寿阳，无此标格。
应寄扬州，何郎旧曾相识。
花似何郎鬓白。
恐花笑、逢花羞摘。
那堪羌管惊心。
也随繁杏抛掷。
万年欢·忆惜论心
作者：晁补之
朝代：宋
体裁：词

忆惜论心，尽青云少年，燕赵豪俊。
二十南游，曾上会稽千仞。
捐袂江中往岁，有骚人、兰荪遗韵。
嗟管鲍、当日贫交，半成翻手难信。
君知未遇元礼，肯抽身盛时，寻我幽隐。
此事谈何容易，骥才方骋。
彩舫红妆围定，笑西风、黄花班鬓。
君欲问、投老生涯，醉乡歧路偏近。
万年欢·梅
作者：晁补之
朝代：宋
体裁：词

心忆春归，似佳人未来，香径无迹。雪里江梅，因甚早知消息。百卉芳心正寂。夜不寐、幽姿脉脉。图清晓、先作宫妆，似防人见偷得。真香媚情动魄。算当时寿阳，无此标格。应寄扬州，何郎旧曾相识。花似何郎鬓白。恐花笑、逢花羞摘。那堪羌笛惊心。也随繁杏抛掷。
万年欢·梅
作者：晁补之
朝代：宋

心忆春归，似佳人未来，香径无迹。雪里红梅，因甚早知消息。百卉芳心正寂。夜不寐、幽姿脉脉。图清晓、先作宫妆，似防人见偷得。真香媚情动魄。算当时寿阳，无此标格。应寄扬州，何郎旧曾相识。花似何郎鬓白。恐花笑、逢花羞摘。那堪羌管惊心。也随繁杏抛掷。
万年欢·次韵和季良
作者：晁补之
朝代：宋
体裁：词

忆昔论心，尽青云少年，燕赵豪俊。二十南游，曾上会稽千仞。振袂江中往岁，有骚人、兰荪遗韵。嗟管鲍、当日贫交，半成翻手难信。君如未遇元礼，肯抽身盛时，寻我幽隐。此事谈何容易，骥才方骋。綵舫红妆围定，笑西风、黄花斑鬓。君欲问、投老生涯，醉乡岐路偏近。
万年欢·次韵和季良
作者：晁补之
朝代：宋

忆昔论心，尽青云少年，燕赵豪俊。二十南游，曾上会稽千仞。捐袂江中往岁，有骚人、兰荪遗韵。嗟管鲍、当日贫交，半成翻手难信。君如未遇元礼，肯抽身盛时，寻我幽隐。此事谈何容易，骥才方骋。彩舫红妆围定，笑西风、黄花斑鬓。君欲问、投老生涯，醉乡歧路偏近。
万年欢（梅）
作者：晁补之
朝代：宋

心忆春归，似佳人未来，香径无迹。雪里红梅，因甚早知消息。百卉芳心正寂。夜不寐、幽姿脉脉。图清晓、先作宫妆，似防人见偷得。真香媚情动魄。算当时寿阳，无此标格。应寄扬州，何郎旧曾相识。花似何郎鬓白。恐花笑、逢花羞摘。那堪羌管惊心，也随繁杏抛掷。
万年欢（次韵和季良）
作者：晁补之
朝代：宋

忆昔论心，尽青云少年，燕赵豪俊。二十南游，曾上会稽千仞。捐袂江中往岁，有骚人、兰荪遗韵。嗟管鲍、当日贫交，半成翻手难信。君如未遇元礼，肯抽身盛时，寻我幽隐。此事谈何容易，骥才方骋。彩舫红妆围定，笑西风、黄花班鬓。君欲问、投老生涯，醉乡岐路偏近。
上林春·一落萦·天惜中秋
作者：晁补之
朝代：宋
体裁：词

天惜中秋，三夜淡云，占得今宵明月。
孟陬岁好，金风气爽，清时挺生贤哲。
相门出相，算锺庆、自应累叶。
乍归来，暂燕处，共仰赤松高辙。
想人生、会须自悦。
浮云事，笑里尊前休说。
旧有衮衣，公归未晚，千岁盛明时节。
命圭相印，看重赏、晋公勋业。
济生灵，共富寿，海山天阔。
上林春（韩相生日）
作者：晁补之
朝代：宋

天惜中秋，三夜淡云，占得今宵明月。孟陬岁好，金风气爽，清时挺生贤哲。相门出相，算钟庆、自应累叶。乍归来，暂燕处，共仰赤松高辙。想人生、会须自悦。浮云事、笑里尊前休说。旧有衮衣，公归未晚，千岁盛明时节。命圭相印，看重赏、晋公勋业。济生灵，共富寿，海深天阔。
上马
作者：晁补之
朝代：宋
体裁：古风

上马笑属君，归期在十日。来时草白芽，归时青郁郁。来嗔马蹄急，归嗔马蹄缓。人心自如此，马蹄终不变。
上马
作者：晁补之
朝代：宋

上马笑属君，归期在十日。
来时草白芽，归时青鬰鬰。
来嗔马蹄急，归嗔马蹄缓。
人心自如此，马蹄终不变。
下水船
作者：晁补之
朝代：宋

上客骊驹系。惊唤银屏睡起。困倚妆台，盈盈正解罗结。凤钗垂，缭绕金盘玉指。巫山一段云委。半窥镜、向我横秋水。斜颔花枝交镜里。淡拂铅华，匆匆自整罗绮。敛眉翠。虽有愔愔密意，空作江边解佩。
下水船
作者：晁补之
朝代：宋
体裁：词

上客骊驹系。惊唤银屏睡起。困倚妆台，盈盈正解罗髻。凤钗坠，缭绕金盘玉指。巫山一段云委。半窥镜、向我横秋水。斜颔花枝交镜里。淡拂铅华，匆匆自整罗绮。敛眉翠。虽有愔愔密意，空作江边解佩。
下水船·上客骊驹系
作者：晁补之
朝代：宋
体裁：词

上客骊驹系。惊唤银屏睡起。困倚妆台，盈盈正解罗髻。凤钗垂，缭绕金盘玉指。巫山一段云委。半窥镜、向我横秋水。斜颔花枝交镜里。淡拂铅华，匆匆自整罗绮。敛眉翠。虽有愔愔密意，空作江边解佩。
下水船·百紫千红翠
作者：晁补之
朝代：宋
体裁：词

百紫千红翠。唯有琼花特异。便是当年，唐昌观中玉蕊。尚记得、月里仙人来赏，明日喧传都市。甚时又，分与扬州本，一朵冰姿难比。曾向无双亭边，半酣独倚。似梦觉，晓出瑶台十里。犹忆飞琼标致。
与同年廖明略
作者：晁补之
朝代：宋

十年山林廖居士，今随诏书称举子。
文章宏丽学西京，新有诗声似侯喜。
与子真诸人饮求仁不与作怨诗因戏答
作者：晁补之
朝代：宋
体裁：七言绝句

结习徐看荡劫灰，天花从自落空阶。似闻满室唯澄水，投砾何因出定来。
与昙秀师别垂二十年而后相会于金山作
作者：晁补之
朝代：宋
体裁：七言律诗

诗笔多生习气牵，老来经呗亦随缘。何妨偶入东坡梦，未害闲依北固禅。万里波涛凭槛语，一山风雨并窗眠。未甘白首尘埃地，更约相逢二十年。
与李文叔夜谈
作者：晁补之
朝代：宋

中庭老柏霜雪裏，北风烈烈偏激耳。
诵诗夜半舌入喉，饮我樽中渌醽美。
升堂辞翰愧非有，何异还家数其齿。
文章万古犹一鱼，乙丙谁能辨肠尾。
更惭颇似会稽康，欲语常遭士瑶柅。
广陵八月未足言，曾使酲醲涊然起，安得谭如子枚子。
与李文叔夜谈
作者：晁补之
朝代：宋

中庭老柏霜雪里，北风烈烈偏激耳。诵诗夜半舌入喉，饮我樽中渌醽美。升堂辞翰愧非有，何异还家数其齿。文章万古犹一鱼，乙丙谁能辨肠尾。更惭颇似会稽康，欲语常遭士瑶柅。广陵八月未足言，曾使酲醲涊然起，安得谭如子枚子。
东坡先生移守广陵以诗往迎先生以淮南旱书中
作者：晁补之
朝代：宋

去年使君道广陵，吾州空市看双旌。今年吾州欢一口，使君来为广陵守。麦如栉发稻立锥，使君忧民如己饥。似闻维舟祷灵塔，如丝气上淮西脽。随轩膏泽人所待，风伯何知亦前戒。虎头未用沈沧江，龙尾先看挂清海。为霖功业在傅岩，如何白首拥彤幨。世上谗夫乱红紫，天教仁政满东南。青袍门人老州佐，干世无成志消惰。封章去国人恨公，醉笑从公神许我。琼花芍药岂易逢，如淮之酒良不空。一釂孤鸿烟雨曲，平山堂上快哉风。
东坡先生移守广陵以诗往迎先生以淮南旱书中教虎头祈雨法始走诸祠即得甘泽因为贺
作者：晁补之
朝代：宋

去年使君道广陵，吾州空市看双旌。今年吾州欢一口，使君来为广陵守。麦如栉发稻立锥，使君忧民如己饥。似闻维舟祷灵塔，如丝气上淮西脽。随轩膏泽人所待，风伯何知亦前戒。虎头未用沉沧江，龙尾先看挂清海。为霖功业在傅岩，如何白首拥彤幨。世上谗夫乱红紫，天教仁政满东南。青袍门人老州佐，干世无成志消惰。封章去国人恨公，醉笑从公神许我。琼花芍药岂易逢，如淮之酒良不空。一釂孤鸿烟雨曲，平山堂上快哉风。
东坡先生移守广陵以诗往迎先生以淮南旱书中教虎头祈雨法始走诸祠即得甘泽因为贺
作者：晁补之
朝代：宋

去年使君道广陵，吾州空市看双旌。
今年吾州欢一口，使君来为广陵守。
麦如栉髮稻立锥，使君忧民如己饥。
似闻维舟祷灵塔，如丝气上淮西脽。
随轩膏泽人所待，风伯何知亦前戒。
虎头未用沉沧江，龙尾先看挂清海。
为霖功业在傅岩，如何白首拥彤幨。
世上谗夫乱红紫，天教仁政满东南。
青袍门人老州佐，干世无成志消惰。
封章去国人恨公，醉笑从公神许我。
琼花芍药岂易逢，如淮之酒良不空。
一釂孤鸿烟雨曲，平山堂上快哉风。
东坡公以种松法授都梁杜子师并为作诗子师求
作者：晁补之
朝代：宋

不学栽橙业种松，未惭履狶笑屠龙。
许君尽得东坡术，已与先生一事同。
东坡公以种松法授都梁杜子师并为作诗子师求余同赋
作者：晁补之
朝代：宋

不学栽桤业种松，未惭履狶笑屠龙。许君尽得东坡术，已与先生一事同。长锥散子岩岩遍，短竹扶条岁岁添。待得烹茶有松叶，不应更课木奴缣。佩牛未敢邀君出，射虎何当许我从。要看堂堂冠剑叟，苍然十万甲夫中。
东坡公以种松法授都梁杜子师并为作诗子师求余同赋·其一
作者：晁补之
朝代：宋
体裁：七言绝句

不学栽桤业种松，未惭履狶笑屠龙。许君尽得东坡术，已与先生一事同。
东坡公以种松法授都梁杜子师并为作诗子师求余同赋·其三
作者：晁补之
朝代：宋
体裁：七言绝句

佩牛未敢邀君出，射虎何当许我从。要看堂堂冠剑叟，苍然十万甲夫中。
东坡公以种松法授都梁杜子师并为作诗子师求余同赋·其二
作者：晁补之
朝代：宋
体裁：七言绝句

长锥散子岩岩遍，短竹扶条岁岁添。待得烹茶有松叶，不应更课木奴缣。
东皋十首
作者：晁补之
朝代：宋

四海萍逢两弟兄，百年胶漆几张陈。
红尘陌上相逢子，华发林间偶坐身。
东皋十首
作者：晁补之
朝代：宋

尺五城南未足高，只今小杜更飘飖。
暮烟疏雨从君胜，玉子文楸听我饶。
东皋十首
作者：晁补之
朝代：宋

屋名尽挂陶家榜，人物应惭菊畔身。解作文章肯归去，不应陶后说无人。郭外朝阳一卷斜，青槐厅事带丘麻。路逢扶辔双童问，不是城东太尉家。小阁高原最上头，下床莫遣许公羞。如今老罢栏边意，不是元龙百尺楼。壁间最好营丘笔，卧看三峰忆旧过。梦入幽林小溪去，绝胜千骑向南柯。新植青桐小径成，两行萱草一时荣。春风百卉芳菲尽，长夏幽花却称情。登登策策不须呼，时动圆荷触短蒲。五步濠梁亦堪乐，相忘何必是江湖。四海萍逢两弟兄，百年胶漆岁张陈。红尘陌上相逢子，华发林间偶坐身。尺五城南未足高，只今小杜更飘摇。暮烟疏雨从君胜，玉子文楸听我饶。李君禅味诗情里，解作黄金不润身。目断白衣檐酒阒，何妨聊破一垆春。城市何妨亦隐沦，贾君无意向红尘。东皋瓜豆如云处，慊我幽栖不卜邻。
东皋十首
作者：晁补之
朝代：宋

新植青桐小迳成，两行萱草一时荣。
春风百卉芳菲尽，长夏幽花却称情。
东皋十首
作者：晁补之
朝代：宋

郭外朝阳一巷斜，青槐厅事带丘麻。
路逢扶辔双童问，不是城东太尉家。
东皋十首·其一
作者：晁补之
朝代：宋

屋名尽挂陶家榜，人物应惭菊畔身。解作文章肯归去，不应陶后说无人。
东皋十首·其一
作者：晁补之
朝代：宋

屋名尽挂陶家牓，人物应惭菊畔身。
解作文章肯归去，不应陶后说无人。
东皋十首·其一〇
作者：晁补之
朝代：宋

城市何妨亦隠沦，贾君无意向红尘。
东皋瓜豆如云处，慊我幽栖不卜邻。
东皋十首·其七
作者：晁补之
朝代：宋

四海萍逢两弟兄，百年胶漆岁张陈。红尘陌上相逢子，华发林间偶坐身。
东皋十首·其七
作者：晁补之
朝代：宋

四海萍逢两弟兄，百年胶漆岁张陈。
红尘陌上相逢子，华髮林间偶坐身。
东皋十首·其三
作者：晁补之
朝代：宋
体裁：七言绝句

小阁高原最上头，下床莫遣许公羞。如今老罢栏边意，不是元龙百尺楼。
东皋十首·其九
作者：晁补之
朝代：宋

李君禅味诗情裏，解作黄金不润身。
目断白衣檐酒阒，何妨聊破一垆春。
东皋十首·其九
作者：晁补之
朝代：宋

李君禅味诗情里，解作黄金不润身。目断白衣檐酒阒，何妨聊破一垆春。
东皋十首·其二
作者：晁补之
朝代：宋
体裁：七言绝句

郭外朝阳一卷斜，青槐厅事带丘麻。路逢扶辔双童问，不是城东太尉家。
东皋十首·其五
作者：晁补之
朝代：宋
体裁：七言绝句

新植青桐小径成，两行萱草一时荣。春风百卉芳菲尽，长夏幽花却称情。
东皋十首·其八
作者：晁补之
朝代：宋
体裁：七言绝句

尺五城南未足高，只今小杜更飘摇。暮烟疏雨从君胜，玉子文楸听我饶。
东皋十首·其六
作者：晁补之
朝代：宋
体裁：七言绝句

登登策策不须呼，时动圆荷触短蒲。五步濠梁亦堪乐，相忘何必是江湖。
东皋十首·其十
作者：晁补之
朝代：宋

城市何妨亦隐沦，贾君无意向红尘。东皋瓜豆如云处，慊我幽栖不卜邻。
东皋十首·其四
作者：晁补之
朝代：宋
体裁：七言绝句

壁间最好营丘笔，卧看三峰忆旧过。梦入幽林小溪去，绝胜千骑向南柯。
临江仙
作者：晁补之
朝代：宋
体裁：词

自古齐山重九胜，登临梦想依依。偶来恰值菊花时。难逢开口笑，须插满头归。昨夜一江风色好，平明秋浦帆飞。可怜如赴使君期。且当酬令节，不用叹斜晖。
临江仙
作者：晁补之
朝代：宋

身外闲愁空满眼，就中欢事常稀。明年应赋送君诗。试从今夜数，相会几多时。浅酒欲邀谁共劝，深情惟有君知。东溪春近好同归。柳垂江上影，梅谢雪中枝。
临江仙 其一 呈祖禹十六叔
作者：晁补之
朝代：宋

尽说彭门新半刺，昆吾剸玉如泥。功名馀事不须为。才情诗里见，风味酒边知。好在阿咸同老也，青云往岁心期。千钟百首兴来时。伯伦从妇劝，元亮信儿痴。
临江仙·信州作
作者：晁补之
朝代：宋

谪宦江城无屋买，残僧野寺相依。松间药臼竹间衣。水穷行到处，云起坐看时。一个幽禽缘底事，苦来醉耳边啼？月斜西院愈声悲。青山无限好？犹道不如归。
临江仙·十岁儿曹同砚席
作者：晁补之
朝代：宋
体裁：词

十岁儿曹同砚席，华裾织翠如葱。一生心事醉吟中。相逢俱白首，无语对西风。莫道尊前情调减，衰颜得酒能红。可怜此会意无穷。夜阑人总睡，独绕菊花丛。
临江仙·十岁儿曹同砚席
作者：晁补之
朝代：宋

十岁儿曹同砚席，华裾织翠如葱。一生心事醉吟中。相逢俱白首，无语对西风。莫道樽前情调减，衰颜得酒能红。可怜此会意无穷。夜阑人总睡，独绕菊花丛。
临江仙·君似苍崖千仞竹
作者：晁补之
朝代：宋
体裁：词

君似苍崖千仞竹，一枝孤映蒿萧。箪瓢不减万锺豪。闲情搔短发，佳句咏纤腰。罢酒兰舟回楚柂，相思何处今宵。淮南幽桂水云饶。他年春草恨，应有小山招。
临江仙·尽说彭门新半刾
作者：晁补之
朝代：宋
体裁：词

尽说彭门新半刾，昆吾剸玉如泥。
功名馀事不须为。
才情诗里见，风味酒边知。
好在阿咸同老也，青云往岁心期。
千锺百首兴来时。
伯伦从妇劝，元亮信儿痴。
临江仙·曾唱牡丹留客饮
作者：晁补之
朝代：宋
体裁：词

曾唱牡丹留客饮，明年何处相逢。忽惊鹊起落梧桐。绿荷多少恨，回首背西风。莫叹今宵身是客，一尊未晓犹同。此身应似去来鸿。江湖春水阔，归梦故园中。
临江仙·绿暗汀洲三月暮
作者：晁补之
朝代：宋

绿暗汀洲三月暮，落花风静帆收。垂杨低映木兰舟。半篙春水滑，一段夕阳愁。灞水桥东回首处，美人新上帘钩。青鸾无计入红楼。行云归楚峡，飞梦到扬州。
临江仙·自古齐山重九胜
作者：晁补之
朝代：宋
体裁：词

自古齐山重九胜，登临梦想依依。偶来恰值菊花时。难逢开口笑，须插满头归。昨夜一江风色好，平明秋浦帆飞。可怜如赴史君期。且当酬令节，不用叹斜晖。
临江仙·身外闲愁空满眼
作者：晁补之
朝代：宋
体裁：词

身外闲愁空满眼，就中欢事常稀。明年应赋送君诗。试从今夜数，相会几多时。浅酒欲邀谁共劝，深情唯有君知。东溪春近好同归。柳垂江上影，梅谢雪中枝。
临江仙·马上匆匆听鹊喜
作者：晁补之
朝代：宋
体裁：词

马上匆匆听鹊喜，朦胧月淡黄昏。碧罗双扇拥朝云。粉光先辨脸，朱色怎分唇。暂别宝奁蛛网遍，春风泪污榴裙。香笺小字寄行云。纤腰非学楚，宽带为思君。
临江仙信州作
作者：晁补之
朝代：宋
体裁：词

谪宦江城无屋买，残僧野寺相依。松间药臼竹间衣。水穷行到处，云起坐看时。一个幽禽缘底事，苦来醉耳边啼。月斜西院愈声悲。青山无限好，犹道不如归。
临江仙（同前）
作者：晁补之
朝代：宋
体裁：词

常记河阳花县里，恰如饭颗山逢。春城何处满丝桐。纶巾并羽扇，君有古人风。重向梁王台畔见，黄花绿酒谁同。新诗别后寄南鸿。回头思照碧，人在白云中。
临江仙（呈祖禹十六叔）
作者：晁补之
朝代：宋

尽说彭门新半刾，昆吾剸玉如泥。功名余事不须为。才情诗里见，风味酒边知。好在阿咸同老也，青云往岁心期。千钟百首兴来时。伯伦从妇劝，元亮信儿痴。
临江仙（晁达州见和）
作者：晁补之
朝代：宋

君似苍崖千仞竹，一枝孤映蒿萧。箪瓢不减万钟豪。闲情搔短发，佳句咏纤腰。罢酒兰舟回楚柂，相思何处今宵。淮南幽桂水云饶。他年春草恨，应有小山招。
临江仙（用韵和韩求仁南都留别）
作者：晁补之
朝代：宋

曾唱牡丹留客饮，明年何处相逢。忽惊鹊起落悟桐。绿荷多少恨，回首背西风。莫叹今宵身是客，一尊未晓犹同。此身应以去来鸿。江湖春水阔，归梦故园中。
之京师展墓
作者：晁补之
朝代：宋

短辔驭羸马，驰驱曹济间。
商飈折劲木，萧瑟道里寒。
况復慕所天，恻怆摧心肝。
游子叹时迈，慈母怜衣单。
来时凭窗哭，五妹垂修鬟。
季弟主菽粟，孺妻爨茅菅。
悼我无令人，莫奉堂上欢。
岂无萱草诗，终日倚门阑。
念昔常独立，所闻诗礼难。
我尚未成人，遭罹此忧患。
岁晏念坟墓，仳离百哀攒。
何时奉灵车，辛苦向此还。
亲寡气力微，傍人祝加餐。
愿言薄志节，苟生无形颜。
之京师展墓
作者：晁补之
朝代：宋

短辔驭羸马，驰驱曹济间。商飙折劲木，萧瑟道里寒。况复慕所天，恻怆摧心肝。游子叹时迈，慈母怜衣单。来时凭窗哭，五妹垂修鬟。季弟主菽粟，孺妻爨茅菅。悼我无令人，莫奉堂上欢。岂无萱草诗，终日倚门阑。念昔常独立，所闻诗礼难。我尚未成人，遭罹此忧患。岁晏念坟墓，仳离百哀攒。何时奉灵车，辛苦向此还。亲寡气力微，傍人祝加餐。愿言薄志节，苟生无形颜。
乐哉侯之邦兮乐哉侯之堂兮·其二
作者：晁补之
朝代：宋
体裁：古风

乐哉侯之堂兮，高门桀兮兰锜。切云冠之峨峨兮，四牡矫兮戾止。夜悠悠其未晨兮，纷侯庭之徙履。云容容而承楣兮，日澹澹兮阶戺。雨雪晛其将流兮，黄宫动乎子美。爰俶生之煌煌兮，又尚兹夫介祉。严若植其姣服兮，侯何须兮堂际。进蕙帱予称觥兮，芬予席之兰茝。朱颜忽其满堂兮，五音昌兮来会。藐姑射之绰约兮，愿悫保而为使。洵侯堂之可乐兮，与日月其无圮。
书周开祖子抱一发愿文后
作者：晁补之
朝代：宋

欲爱生诸秽，俱盛一草囊。应从持犯入，当发紫金光。
二十八舍歌
作者：晁补之
朝代：宋

戎菽有角原桑黄，客愁唧啧闻扈亢。转蓬无氐行役晚，蟋蟀在房思妇惋。男儿有心事弧矢，十年风光随马尾。长须舂米婢借箕，斗酒为君聊解颐。谁怜长夜饭牛苦，安能卧泣羞儿女。平生未入君此室，一庐翛然四壁立。文章奎躔动圆天，贫有余富黔娄贤。功名不羞烂羊胃，灭昴擒胡未能计。谁能简毕老此生，不用诹嘴招忿争。世事参商君此行，桂酒椒浆石井美。山鬼幽篁衣薜荔，暮江老柳系归船。蛟宫涵星动深渊，张帆自惯夕风恬。九折摧轮鹄翼短，他年君车当轸转。
二十八舍歌
作者：晁补之
朝代：宋

戎菽有角原桑黄，客愁唧啧闻扈亢。转蓬无氐行役晚，蟋蟀在房思妇惋。男儿有心事弧矢，十年风光随马尾。长须舂米婢借箕，斗酒为君聊解颐。谁怜长夜饭牛苦，安能卧泣羞儿女。平生未入君此室，一庐翛然四壁立。文章奎躔动圆天，贫有馀富黔娄贤。功名不羞烂羊胃，灭昴擒胡未能计。谁能简毕老此生，不用诹觜招忿争，世事参商君此行。桂酒椒浆石井美，山鬼幽篁衣薜荔。暮江老柳系归船，蛟宫涵星动深渊。张帆自惯夕风恬，九折摧轮鹄翼短，他年君车当轸转。
二十八舍歌
作者：晁补之
朝代：宋

戎菽有角原桑黄，客愁唧啧闻扈亢。
转蓬无氐行役晚，蟋蟀在房思妇惋。
男儿有心事弧矢，十年风光随马尾。
长鬚舂米婢借箕，斗酒为君聊解颐。
谁怜长夜饭牛苦，安能卧泣羞儿女。
平生未入君此室，一庐翛然四壁立。
文章奎躔动圆天，贫有余富黔娄贤。
功名不羞烂羊胃，灭昴擒胡未能计。
谁能简毕老此生，不用诹觜招忿争。
世事参商君此行，桂酒椒浆石井美。
山鬼幽篁衣薜荔，暮江老柳繫归船。
蛟宫涵星动深渊，张帆自惯夕风恬。
九折摧轮鹄翼短，他年君车当轸转。
五丈渠
作者：晁补之
朝代：宋

五丈渠，河水啮堤三里余。悬流下喷水渤潏，讹言相惊有怪物。泺东渔子浮两舠，清晨径流双鬣摇。惊人跳起横触岛，大鲟十尺长夭矫。杀之信宿不敢言，并村稍稍闻者諠。伐鳞封肉担揭去，两日一村猫犬饫。夜来水泛州西原，青青百顷白波翻。里巫推变咎渔子，豫且贼神实为此。此邦一年不榖食，卖鱼取钱当常职。闻道相家口，津人无敢凭。大鱼死，小鱼灵
五丈渠
作者：晁补之
朝代：宋

五丈渠，河水啮堤三里余。
悬流下喷水渤潏，讹言相惊有怪物。
泺东渔子浮两舠，清晨径流双鬣摇。
惊人跳起横触岛，大鲟十尺长夭矫。
杀之信宿不敢言，并村稍稍闻者諠。
伐鳞封肉担揭去，两日一村猫犬饫。
夜来水泛州西原，青青百顷白波翻。
里巫推变咎渔子，豫且贼神实为此。
此邦一年不谷食，卖鱼取钱当常职。
闻道相家口，津人无敢凭。
大鱼死，小鱼灵。
五丈渠
作者：晁补之
朝代：宋

五丈渠，河水齧堤三里馀。悬流下喷水渤潏，讹言相惊有怪物。泺东渔子浮两舠，清晨径流双鬣摇。惊人跳起横触岛，大鲟十尺长夭矫。杀之信宿不敢言，并村稍稍闻者諠。伐鳞封肉担揭去，两日一村猫犬饫。夜来水泛州西原，青青百顷白波翻。里巫推变咎渔子，豫且贼神实为此。此邦一年不谷食，卖鱼取钱当常职。闻道相家口，津人无敢凭。大鱼死，小鱼灵。
以苍陵谷引水记呈毅父惠诗次韵
作者：晁补之
朝代：宋
体裁：古风

与君暮从栖岩东，有泉锵然发深谷。人言祥符行幸城无水，跨野疏泉此山足。后来修废吴与李，谁其记者江休复。我欲重铭章圣功，借君巨笔錾寒玉。
以苍陵谷引水记呈毅父惠诗次韵
作者：晁补之
朝代：宋

与君暮从栖岩东，有泉锵然发深谷。
人言祥符行幸城无水，跨野疏泉此山足。
后来修废吴与李，谁其记者江休復。
我欲重铭章圣功，借君巨笔錾寒玉。
仲光寄纻袍
作者：晁补之
朝代：宋
体裁：七言绝句

手裁白纻制新袍，犊鼻应怜犬子劳。倚仗衡门聊服此，良人身不属临洮。
任承制挽辞刘校勘槩求作
作者：晁补之
朝代：宋

生业清谈外，浮名痛饮余。
谁令力如虎，坐使食无鱼。
壁冷犹鸣剑，床空未卷书。
呻吟待河润，秋柏只遗墟。
任承制挽辞刘校勘槩求作
作者：晁补之
朝代：宋

生业清谈外，浮名痛饮馀。谁令力如虎，坐使食无鱼。壁冷犹鸣剑，床空未卷书。呻吟待河润，秋柏只遗墟。
依韵和子充杂言
作者：晁补之
朝代：宋

君不见东方朔，避世金马门，侏儒倡郭同陆沉。滑稽突梯意已深，不如孙登闭口逃苏门。身犹孤凤无与邻，心知嵇生未识真。儿童读书闻入孝，遭时有用可以移于君。孔子系易辞，尊乾而卑坤。耦耕未足问礼则，鸟兽固自群荆榛。孟尝声势，一旦消歇，冢上之牧良可悲。苟为贫贱不济物，身死泯然俱若兹。闻君早慕栖竹林，何忽作此悲来吟。严君肥遁业讨论，少年宜自有异闻。穷达俱性外，学者所不陈，惟勿枉道宁屈身。岂欲行不由径如灭明，不然不欲乞醯于邻同微生。白驹虽洁，空谷难久将谁亲，当诗一篇差可人。秋兰蘼芜亭下生亦蕃，夫人自有美子何足言，采撷但慰吾愁魂。吟诗作赋北窗词更妍，万言不直一杯何足怜，咿呦聊用穷吾年。能来西畴清坐一榻横，长饥亦不轑釜云无羹。荀卿论义荣，径庭大不近人情。是非亦置之，古人踽踽凉凉生何为。扬雄择中庸，反骚痛湘累。我今不见雄，此心犹为君子夷。世间趣舍不同，岂但羊枣鲙。陶潜自谓，结庐人世。无车马喧，心远能尔。安有郑君，其门如市。亦能自谓，我心如水。
依韵和子充杂言
作者：晁补之
朝代：宋

君不见东方朔，避世金马门，侏儒倡郭同陆沉。滑稽突梯意已深，不如孙登闭口逃苏门。身犹孤凤无与邻，心知嵇生未识真。儿童读书闻入孝，遭时有用可以移于君。孔子系易辞，尊干而卑坤。耦耕未足问礼则，鸟兽固自群荆榛。孟尝声势，一旦消歇，冢上之牧良可悲。苟为贫贱不济物，身死泯然俱若兹。闻君早慕栖竹林，何忽作此悲来吟。严君肥遯业讨论，少年宜自有异闻穷达俱性外，学者所不陈惟勿枉道宁屈身。岂欲行不由径如灭明，不然不欲乞醯于邻同微生。白驹虽洁，空谷难久将谁亲，当诗一篇差可人。秋兰蘪芜亭下生亦蕃，夫人自有美子何足言。采撷但慰吾愁魂，吟诗作赋北窗词更妍。万言不直一杯何足怜，咿呦聊用穷吾年。能来西畴清坐一榻横，长饥亦不轑釜云无羹。荀卿论义荣，迳庭大不近人情。是非亦置之，古人踽踽凉凉生何为。扬雄择中庸，反反骚痛湘累。我今不见雄，此心犹为君子夷。世间趣舍不同，岂但羊枣鲙。陶潜自谓，结庐人世，无车马喧，心远能尔。安有郑君，其门如市，亦能自谓，我心如水。
依韵和子充杂言
作者：晁补之
朝代：宋

君不见东方朔，避世金马门，侏儒倡郭同陆沉。
滑稽突梯意已深，不如孙登闭口逃苏门。
身犹孤凤无与邻，心知嵇生未识真。
儿童读书闻入孝，遭时有用可以移于君。
孔子繫易辞，尊干而卑坤。
耦耕未足问礼则，鸟兽固自群荆榛。
孟尝声势，一旦消歇，冢上之牧良可悲。
苟为贫贱不济物，身死泯然俱若兹。
闻君早慕栖竹林，何忽作此悲来吟。
严君肥遯业讨论，少年宜自有异闻。
穷达俱性外，学者所不陈，惟勿枉道宁屈身。
岂欲行不由径如灭明，不然不欲乞酰于邻同微生。
白驹虽洁，空谷难久将谁亲，当诗一篇差可人。
秋兰蘼芜亭下生亦蕃，夫人自有美子何足言，采撷但慰吾愁魂。
吟诗作赋北窗词更妍，万言不直一杯何足怜，咿呦聊用穷吾年。
能来西畴清坐一榻横，长饥亦不轑釜云无羹。
荀卿论义荣，径庭大不近人情。
是非亦置之，古人踽踽凉凉生何为。
扬雄择中庸，反骚痛湘纍。
我今不见雄，此心犹为君子夷。
世间趣舍不同，岂但羊枣鲙。
陶潜自谓，结庐人世。
无车马喧，心远能尔。
安有郑君，其门如市。
亦能自谓，我心如水。
元符戊寅与无斁弟卜居缗城东述情
作者：晁补之
朝代：宋

四海一居何处卜，北窗祗取见家山。
要无名利来心曲，便有园林世出间。
拙宦莫兴三黜叹，老归未厌百年闲。
先君余庆期之子，吾驾如今不可还。
元符戊寅与无斁弟卜居缗城东述情
作者：晁补之
朝代：宋

四海一居何处卜，北窗祗取见家山。
要无名利来心曲，便有园林出世间。
拙宦莫兴三黜叹，老归未厌百年闲。
先君余庆期之子，吾驾如今不可还。
元符戊寅与无斁弟卜居缗城东述情
作者：晁补之
朝代：宋

四海一居何处卜，北窗祗取见家山。要无名利来心曲，便有园林出世间。拙宦莫兴三黜叹，老归未厌百年闲。先君馀庆期之子，吾驾如今不可还。
先茔治事归
作者：晁补之
朝代：宋
体裁：七言绝句

先人昔慕栖山乐，贱子今怀陟岵悲。柏叶初生石墙短，况无金带买丰碑。
八六子·喜秋晴
作者：晁补之
朝代：宋

喜秋晴。淡云萦缕，天高群雁南征。正露冷初减兰红，风紧潜凋柳翠，愁人漏长梦惊。重阳景物凄清。渐老何时无事，当歌好在多情。暗自想、朱颜并游同醉，官名缰锁，世路蓬萍。难相见，赖有黄花满把，从教渌酒深倾。醉休醒。醒来旧愁旋生。
八六子·重九即事呈徐倅祖禹十六叔
作者：晁补之
朝代：宋
体裁：词

喜秋晴。淡云萦缕，天高群雁南征。正露冷初减兰红，风紧潜雕柳翠，愁人漏长梦惊。重阳景物凄清。渐老何时无事，当歌好在多情。暗自想、朱颜并游同醉，官名缰锁，世路蓬萍。难相见，赖有黄花满把，从教渌酒深倾。醉休醒。醒来旧愁旋生。
八六子·重九即事呈徐倅祖禹十六叔
作者：晁补之
朝代：宋
体裁：词

喜秋晴。淡云萦缕，天高群雁南征。正露冷初减兰红，风紧潜雕柳翠，愁人漏长梦惊。重阳景物凄清。渐老何时无事，当歌好在多情。暗自想、朱颜并游同醉，宦名缰锁，世路蓬萍。难相见，赖有黄花满把，从教绿酒深倾。醉休醒。醒来旧愁旋生。
八声甘州 其一 扬州次韵和东坡钱塘作
作者：晁补之
朝代：宋

谓东坡、未老赋归来，天未遣公归。向西湖两处秋波一种，飞霭澄辉。又拥竹西歌吹，僧老木兰非。一笑千秋事，浮世危机。应倚平山栏槛，是醉翁饮处，江雨霏霏。送孤鸿相接，今古眼中稀。念平生、相从江海，任飘蓬、不遣此心违。登临事，更何须惜，吹帽淋衣。
八声甘州·谓东坡、未老赋归来
作者：晁补之
朝代：宋
体裁：词

谓东坡、未老赋归来，天未遣公归。
向西湖两处秋波一种，飞蔼澄辉。
又拥竹西歌吹，僧老木兰非。
一笑千秋事，浮世危机。
应倚平山栏槛，是醉翁饮处，江雨霏霏。
送孤鸿相接，今古眼中稀。
念平生、相从江海，任飘蓬、不遣此心违。
登临事，更何须惜，吹帽淋衣。
八声甘州·谓东风、定是海冬来
作者：晁补之
朝代：宋
体裁：词

谓东风、定是海冬来，海上最春先。
乍微阳破腊，梅心已省，柳意都远。
雪后南山耸翠，平野欲生烟。
记得相逢日，如上林边。
莫叹春光易老，算今年春老，还有明年。
叹人生难得，常好是朱颜。
有随轩、金钗十二，为醉娇、一曲踏珠筵。
功名事，算何如此，花下尊前。
八声甘州（历下立春）
作者：晁补之
朝代：宋

谓东风、定是海东来，海上最春先。乍微阳破腊，梅心已省，柳意都还。雪后南山耸翠，平野欲生烟。记得相逢日，如上林边。莫叹春光易老，算今年春老，还有明年。叹人生难得，常好是朱颜。有随轩、金钗十二，为醉娇、一曲踏珠筵。功名事，算何如此，花下尊前。
八声甘州（扬州次韵和东坡钱塘作）
作者：晁补之
朝代：宋

谓东坡、未老赋归来，天未遣公归。向西湖两处、秋波一种，飞霭澄辉。又拥竹西歌吹，僧老木兰非。一笑千秋事，浮世危机。应倚平山栏槛，是醉翁饮处。江雨霏霏。送孤鸿相接，今古眼中稀。念平生、相从江海，任飘蓬、不遣此心违。登临事，更何须惜，吹帽淋衣。
八音歌二首答黄鲁直
作者：晁补之
朝代：宋

金兰况同心，莫乐心相知。石田罹清霜，念此百草腓。丝看煮茧吐，士听愤悱语。竹马非妙龄，美人恐迟暮。匏系鲁东家，今君尚天涯。土膏待阳瘅，气至如咄嗟。革薄不可廓，士迫下流恶。木无松柏心，蝎处蝼蚁托。金丹妙通灵，子有遗世术。石髓不成餐，闵予多滞骨。丝声纺事暮，捣声寒事来。竹叶将菊花，及时同一杯。匏器祀天地，贵质不贵华。土缘井渠繁，生气泄大和。革面固非性，小人变丹青。木鸡本无心，风雨安所能。
八音歌二首答黄鲁直·其一
作者：晁补之
朝代：宋
体裁：古风

金兰况同心，莫乐心相知。石田罹清霜，念此百草腓。丝看煮茧吐，士听愤悱语。竹马非妙龄，美人恐迟暮。匏系鲁东家，今君尚天涯。土膏待阳瘅，气至如咄嗟。革薄不可廓，士迫下流恶。木无松柏心，蝎处蝼蚁托。
八音歌二首答黄鲁直·其一
作者：晁补之
朝代：宋

金兰况同心，莫乐心相知。
石田罹清霜，念此百草腓。
丝看煮茧吐，士听愤悱语。
竹马非妙龄，美人恐迟暮。
匏繫鲁东家，今君尚天涯。
土膏待阳瘅，气至如咄嗟。
革薄不可廓，士迫下流恶。
木无松柏心，蝎处蝼蚁託。
八音歌二首答黄鲁直·其二
作者：晁补之
朝代：宋
体裁：古风

金丹妙通灵，子有遗世术。石髓不成餐，闵予多滞骨。丝声纺事暮，捣声寒事来。竹叶将菊花，及时同一杯。匏器祀天地，贵质不贵华。土缘井渠繁，生气泄大和。革面固非性，小人变丹青。木鸡本无心，风雨安所能。
再和嘉父见贻
作者：晁补之
朝代：宋

使君心赏在高山，栎社宁烦匠石看。
能似鼠多愁渡谷，仕如鮎钝笑缘竿。
威仪披雾窥文豹，音韵当衢听玉鸾。
曾共广陵花下醉，绨袍应叹一何寒。
再和嘉父见贻
作者：晁补之
朝代：宋

使君心赏在高山，栎社宁烦匠石看。能似鼠多愁渡谷，仕如鲇钝笑缘竿。威仪披雾窥文豹，音韵当衢听玉鸾。曾共广陵花下醉，绨袍应叹一何寒。
再和嘉父见贻
作者：晁补之
朝代：宋

使君心赏在高山，栎社宁烦匠石看。能似鼠多愁渡谷，仕如鲶钝笑缘竿。威仪披雾窥文豹，音韵当衢听玉鸾。曾共广陵花下醉，绨袍应叹一何寒。
再寄定国
作者：晁补之
朝代：宋

河南少君古臞僊，销尽新缘窘旧缘。草字更无千载圣，谈言自有一家天。远游轻世唯何甚，少贬求容否不然。选壮坐狂俱龃龉，社樗元自可忘年。
再寄定国
作者：晁补之
朝代：宋
体裁：七言律诗

河南少尹古臞仙，销尽新缘窘旧缘。草字更无千载圣，谈言自有一家天。远游轻世唯何甚，少贬求容否不然。选壮坐狂俱龃龉，社樗元自可忘年。
再次韵文潜病起
作者：晁补之
朝代：宋

淮浦见之子，春风初策名。颇讶谪仙人，有籍白玉京。晚遇广文直，老交心愈倾。同升芸香府，偶坐华发生。斯人自龙性，意变难章程。耆酒不疵吝，身如秋叶轻。自言士处世，何必冰雪清。交游满台省，毁誉半王城。不肯效俯仰，畏高侮鳏惸。常思老伊颍，紫蟹羞吴粳。我辄抵掌和，音同磬随笙。小人奉慈亲，皆尝小人羹。寒衣妇补绽，学绩女娉婷。日欲江海去，心期杨柳青。众木构大厦，豫章倚孤撑。如子足医国，可容移疾行。丹书紫皇告，玉篆五岳形。何必陶隐居，吞霞养纯精。访道自素约，谐心期暮龄。但恐牵俗缘，志大功不成。息交屏妻子，此语不须惊。
再次韵文潜病起
作者：晁补之
朝代：宋

淮浦见之子，春风初策名。颇讶谪仙人，有籍白玉京。晚遇广文直，老交心愈倾。同升芸香府，偶坐华发生。斯人自龙性，意变难章程。耆酒不疵吝，身如秋叶轻。自言士处世，何必冰雪清。交游满台省，毁誉半王城。不肯效俯仰，畏高侮鳏茕。常思老伊颍，紫蟹羞吴粳。我辄抵掌和，音同磬随笙。小人奉慈亲，皆尝小人羹。寒衣妇补绽，学绩女娉婷。日欲江海去，心期杨柳青。众木构大厦，豫章倚孤撑。如子足医国，可容移疾行。丹书紫皇告，玉篆五岳形。何必陶隐居，吞霞养纯精。访道自素约，谐心期暮龄。但恐牵俗缘，志大功不成。息交屏妻子，此语不须惊。
再次韵文潜病起
作者：晁补之
朝代：宋

淮浦见之子，春风初策名。
颇讶谪仙人，有籍白玉京。
晚遇广文直，老交心愈倾。
同升芸香府，偶坐华髮生。
斯人自龙性，意变难章程。
耆酒不疵吝，身如秋叶轻。
自言士处世，何必冰雪清。
交游满台省，毁誉半王城。
不肯效俯仰，畏高侮鳏惸。
常思老伊颍，紫蟹羞吴秔。
我辄抵掌和，音同磬随笙。
小人奉慈亲，皆尝小人羹。
寒衣妇补绽，学绩女娉婷。
日欲江海去，心期杨柳青。
众木构大厦，豫章倚孤撑。
如子足医国，可容移疾行。
丹书紫皇告，玉篆五岳形。
何必陶隠居，吞霞养纯精。
访道自素约，谐心期暮龄。
但恐牵俗缘，志大功不成。
息交屏妻子，此语不须惊。
再用前韵和答
作者：晁补之
朝代：宋

当时同赴饮城西，倾盖论心已恨迟。
湖海可无年少气，雪霜还有岁寒枝。
功传汗竹藏王府，诗入文弢动岛夷。
不会书生安用此，眼前睫固未曾知。
再用前韵和答
作者：晁补之
朝代：宋

当时同赴饮城西，倾盖论心已恨迟。湖海可无年少气，雪霜还有岁寒枝。功传汗竹藏王府，诗入文韬动岛夷。不会书生安用此，眼前睫固未曾知。
再用前韵答之道弟府教授
作者：晁补之
朝代：宋
体裁：七言律诗

文辞便是升堂贾，谈辩宁非入幕超。已谓囊中能出颖，那知车下正哀谣。但从袁盎无何饮，莫笑冯公不见招。伴我河山访陈迹，明年红紫满阳条。
再用前韵答之道弟府教授
作者：晁补之
朝代：宋

文辞便是升堂贾，谈辩宁非入幕超。已谓襄中能出颖，那知车下正哀谣。但从袁盎无何饮，莫笑冯公不见招。伴我河山访陈迹，明年红紫满阳条。
再用发字韵谢毅父送茶
作者：晁补之
朝代：宋
体裁：古风

开门睹雉不敢发，滞思霾胸须澡雪。烦君初试一枪旗，救我将隳半轮月。不应种木便甘棠，清风自是万夫望。未须乘此蓬莱去，明日论诗齿颊香。
再用治桥韵奉送毅夫按部将行
作者：晁补之
朝代：宋

降羌当有甲齐山，叛虏应无马量谷。
莫忧斗米千钱贵，自可航河一苇足。
绣衣不但捕群偷，赦书蠲租亡者复。
知君劳倦神亦充，白发何妨面如玉。
再用治桥韵奉送毅夫按部将行
作者：晁补之
朝代：宋

降羌当有甲齐山，叛虏应无马量谷。莫忧斗米千钱贵，自可航河一苇足。绣衣不但捕群偷，赦书蠲租亡者复。知吾劳倦神亦充，白发何妨面如玉。
再用治桥韵奉送毅夫按部将行
作者：晁补之
朝代：宋

降羌当有甲齐山，叛虏应无马量谷。
莫忧斗米千钱贵，自可航河一苇足。
绣衣不但捕群偷，赦书蠲租亡者復。
知吾劳倦神亦充，白髮何妨面如玉。
再用韵和陈伯比二首
作者：晁补之
朝代：宋

田里冯生宁屑去，湖海陈卿时肯来。诗书好在家四壁，蒲柳蓊然城一隈。骑上下山益疏矣，鯈从容出何乐哉。市桥十步即尘土，晚雨萧萧殊未回。筑台危可瞰坰牧，朝来小雨犹十上。虽无峻岭有脩竹，不减山阴同放浪。青门正尔堪邵平，云中何必须魏尚。小池更广勿近墙，畏与浊渠同滉漾。
再用韵和陈伯比二首·其二
作者：晁补之
朝代：宋

筑台危可瞰坰牧，朝来小雨犹十上。虽无峻岭有脩竹，不减山阴同放浪。青门正尔堪邵平，云中何必须魏尚。小池更广勿近墙，畏与浊渠同滉漾。
再用韵和陈伯比二首一
作者：晁补之
朝代：宋
体裁：古风

田里冯生宁屑去，湖海陈卿时肯来。诗书好在家四壁，蒲柳蓊然城一隈。骑上下山益疏矣，鯈从容出何乐哉。市桥十步即尘土，晚雨萧萧殊未回。
再用韵和陈伯比二首二
作者：晁补之
朝代：宋

筑台危可瞰垧牧，朝来小雨犹十上。虽无峻岭有修竹，不减山阴同放浪。青门正尔堪邵平，云中何必须魏尚。小池更广勿近墙，畏与浊渠同滉漾。
冤朐路
作者：晁补之
朝代：宋
体裁：古风

棠梨叶战风骚骚，纸钱窸窣鸣空郊。背人独鸟归寒巢，予亦投村指横桥。茅檐霜月照征袍，夜冷不寐闻狐嗥。悼我为生良已劳，两手如龟髀肉消。青楼公子烧兰膏，雪压屋倒饮方豪，睡觉三竿红日高。
冤朐路
作者：晁补之
朝代：宋

棠梨叶战风骚骚，纸钱窸窣鸣空郊。背人独鸟归寒巢，予亦投村指横桥。茅檐霜月照征袍，夜冷不寐闻狐嘷。悼我为生良已劳，两手如龟髀肉消。青楼公子烧兰膏，雪压屋倒饮方豪，睡觉三竿红日高。
冤胊路
作者：晁补之
朝代：宋

棠梨叶战风骚骚，纸钱窸窣鸣空郊。背人独鸟归寒巢，予亦投村指横桥。茅檐霜月照征袍，夜冷不寐闻狐嗥，悼我为生良已劳。两手如龟髀肉消，青楼公子烧兰膏，雪压屋倒饮方豪，睡觉三竿红日高。
冰玉堂辞
作者：晁补之
朝代：宋
体裁：古风

论世以观士兮，集义以为词。所非正而敢从兮，日可挂而东之。嗟若士之弗获兮，羌何忿而负石。繄圣贤之出处兮，惟遵道而守德。凤览辉而乃下兮，雏犹耻乎腐吓。非九方之为使兮，夫何足以得马。庐岑岑以镇楚兮，汹大江之东涹。分阴阳之晦明兮，钟斯人以正直。惟天道与地宝兮，非所求其犹爱。与之全而不用兮，怀斯美以固在。大固不可以适兮，方固不可以圆。试回功谢于土谷兮，夫乃同道于禹稷。譬人生犹吹吷兮，无得丧之可齐。纷吾何指以为正兮，服吾初其庶几。
减字木兰花·和求仁南郡都别
作者：晁补之
朝代：宋
体裁：词

萍蓬行路。来不多时还遣去。会有重来。还把清樽此地开。隋河杨柳。见我五年三执手。红泪多情。待得重来走马迎。
减字木兰花·萍蓬行路
作者：晁补之
朝代：宋
体裁：词

萍蓬行路。来不多时还遣去。会有重来。还把清尊此地开。隋河杨柳。见我五年三执手。红泪多情。待得重来走马迎。
凝祥池上联句
作者：晁补之
朝代：宋

粉垣周十里，丹碧焕神宫。楼阁晚多雨，梧桐天早风。人来夕照外，鸟起白苹中。何用厌城郭，沧洲佳兴同。
凤凰台上忆吹箫·其二
作者：晁补之
朝代：宋
体裁：词

才短官慵，命奇人弃，年年故里来还。记往岁、莲塘送我，远赴荆蛮。莫道风情似旧，青镜里、绿鬓新斑。佳人怪，把盏为我，微敛眉山。从来嗣宗高韵，独见赏，青云夐绝尘间。谩回首、平生醉语，一梦惊残。莫笑移花种柳，应备办、投老同闲。纵枯槁，松桧耐得霜寒。
凤凰台上忆吹箫·千里相思
作者：晁补之
朝代：宋
体裁：词

千里相思，况无百里，何妨暮往朝还。又正是、梅初淡伫，禽未绵蛮。陌上相逢缓辔，风细细、云日斑斑。新晴好，得意未妨，行尽青山。应携后房小妓，来为我，盈盈对舞花间。便拼了、松醪翠满，蜜炬红残。谁信轻鞍射虎，清世里、曾有人闲。都休说，帘外夜久春寒。
凤凰台上忆吹箫·才短宫慵
作者：晁补之
朝代：宋

才短官慵，命奇人弃，年年故里来还。记往岁、莲塘送我，远赴荆蛮。莫道风情似旧，青镜里、绿鬓新斑。佳人怪，把盏为我，微敛眉山。从来嗣宗高韵，独见赏，青云敻绝尘间。谩回首、平生醉语，一梦惊残。莫笑移花种柳，应备办、投老同闲。从枯槁，松桧耐得霜寒。
凤凰台上忆吹箫·才短宫慵
作者：晁补之
朝代：宋
体裁：词

才短宫慵，命奇人弃，年年故里来远。
记往岁、莲塘送我，远赴荆蛮。
莫道风情似旧，青镜里、绿鬓新斑。
佳人怪，把盏为我，微敛眉山。
从来嗣宗高韵，独见赏，青云忧绝尘间。
谩回首、平生醉语，一梦惊残。
莫笑移花种柳，应备办、投老同闲。
纵枯槁，松桧奈得霜寒。
凤凰台上忆吹箫（自金乡之济至羊山迎次膺）
作者：晁补之
朝代：宋
体裁：词

千里相思，况无百里，何妨暮往朝还。又正是、梅初淡伫，禽未绵蛮。陌上相逢缓辔，风细细、云日斑斑。新晴好，得意未妨，行尽青山。应携后房小妓，来为我，盈盈对舞花间。便拚了、松醪翠满，蜜炬红残。谁信轻鞍射虎，清世里、曾有人闲。都休说，帘外夜久春寒。
凤箫吟/芳草·永嘉郡君生日
作者：晁补之
朝代：宋
体裁：词

晓曈昽。风和雨细，南园次第春融。岭梅犹妒雪，露桃云杏，已绽碧呈红。一年春正好，助人狂、飞燕游蜂。更吉梦良辰，对花忍负金钟。香浓。博山沈水，小楼清旦，佳气葱葱。旧游应未改，武陵花似锦，笑语相逢。蕊宫传妙诀，小金丹、同换冰容。况共有、芝田旧约，归去双峰。
凤箫吟·芳草·晓曈昽
作者：晁补之
朝代：宋
体裁：词

晓曈昽。
雨和雨细，南园次第春融。
岭梅犹妒雪，露桃云杏，已绽碧呈红。
一年春正好，助人狂、飞燕游蜂。
更吉梦良辰，对花忍负金锺。
香浓。
博山沈水，小楼清旦，佳气葱葱。
旧游应未改，武陵花似锦，笑语相逢。
蕊宫传妙诀，小金丹、同换冰容。
况共有、芝田旧约，归去双峰。
凤箫吟（永嘉郡君生日）
作者：晁补之
朝代：宋

晓曈昽。雨和雨细，南园次第春融。岭梅犹妒雪，露桃云杏，已绽碧呈红。一年春正好，助人狂、飞燕游蜂。更吉梦良辰，对花忍负金钟。香浓。博山沈水，小楼清旦，佳气葱葱。旧游应未改，武陵花似锦，笑语相逢。蕊宫传妙诀，小金丹、同换冰容。况共有、芝田旧约，归去双峰。
出城三首
作者：晁补之
朝代：宋

桃欲呈红柳弄阴，麦田青已没鞋深。春堤细雨篮舆湿，婆饼焦声在竹林。故国龙舟休水调，高城雉堞尚云间。蜀冈朝雨如轻雾，不见春江草外山。堆案文书无了毕，并堤船舫且萦回。非关董役年年事，自为春郊得得来。
出城三首·其一
作者：晁补之
朝代：宋

桃欲呈红柳弄阴，麦田青已没鞋深。
春堤细雨篮舆湿，婆餠焦声在竹林。
出城三首·其一
作者：晁补之
朝代：宋
体裁：七言绝句

桃欲呈红柳弄阴，麦田青已没鞋深。春堤细雨篮舆湿，婆饼焦声在竹林。
出城三首·其三
作者：晁补之
朝代：宋
体裁：七言绝句

堆案文书无了毕，并堤船舫且萦回。非关董役年年事，自为春郊得得来。
出城三首·其二
作者：晁补之
朝代：宋
体裁：七言绝句

故国龙舟休水调，高城雉堞尚云间。蜀冈朝雨如轻雾，不见春江草外山。
出游龙虎山舟中望仙岩壁立千仞者不可上其高处穴中往往如囷仓棺椁云盖仙人所居也余意大水人宅山上所作
作者：晁补之
朝代：宋
体裁：七言绝句

稽天巨浸洗南荒，尚有千峰骨立强。民未降丘应宅此，举头天壁有囷仓。
出都呈十五叔父
作者：晁补之
朝代：宋

凌兢瘦马不堪驱，塞眼红尘暗九衢。太学虀盐聊乐只，故园桃李且归欤。上书北阙三年困，种豆南山一半芜。忍志动心天相我，莫惭关吏辱陈余。
出都呈十五叔父
作者：晁补之
朝代：宋

凌兢瘦马不堪驱，塞眼红尘暗九衢。太学齑盐聊乐只，故园桃李且归欤。上书北阙三年困，种豆南山一半芜。忍志动心天相我，莫惭关吏辱陈馀。
初上安仁滩清见毛髮其中奇石五色可掇拾也从县令借图经溪曰云锦溪村曰玉石村
作者：晁补之
朝代：宋
体裁：七言绝句

行尽江南最远山，却寻干越上清滩。秋晴云锦溪中过，玉石瑰奇一万般。
初与文潜入馆鲁直贻诗并茶砚次韵
作者：晁补之
朝代：宋
体裁：古风

黄侯阅世如传邮，自言何预风马牛。草经不下天禄阁，诗入鸡林海上州。兼陈九鼎灿玉铉，并缀五冕森珠旒。后来傀磊有张子，姓名并向紫府收。青春一篇更奇丽，势到屈宋何秋秋。洮州石贵双赵璧，汉水鸭头如此色。赠酬不鄙亦及我，刻画无盐誉倾国。月团聊试金井漪，排遣滞思无立锥。乘风良自兴不浅，愁报孟侯无好诗。
初望庐山
作者：晁补之
朝代：宋

休说江南青未了，一庵一径可容身。宦程正迫西风急，未是卢山伫足人。
初望庐山
作者：晁补之
朝代：宋

休说江南青未了，一庵一径可容身。宦程正迫西风急，未是庐山伫足人。
初望庐山
作者：晁补之
朝代：宋

休说江南青未了，一庵一径可容身。
宦程正迫西风急，未是庐山竚足人。
别关景晖二首
作者：晁补之
朝代：宋

邺王台上几追陪，台上鸦鸣古甓摧。每对灯前青玉笛，不辞花下白银杯。九重幽梦骊驹近，百卉佳时鷤䳏催。更约欢呼须继日，从教河汉卷星回。笔陈云横未易陪，雁门端见压城摧。栎中麋出君抟饭，地上蛇成我夺杯。好在田园心事懒，罢休簪组鬓毛催。稽山为有知章否，欲泛扁舟定却回。
别关景晖二首·其一
作者：晁补之
朝代：宋

邺王台上几追陪，台上鸦鸣古甓摧。每对灯前青玉笛，不辞花下白银杯。九重幽梦骊驹近，百卉佳时鷤䳏催。更约欢呼须继日，从教河汉卷星回。
别关景晖二首·其一
作者：晁补之
朝代：宋

邺王台上几追陪，台上鸦鸣古甓摧。
每对灯前青玉笛，不辞花下白银杯。
九重幽梦骊驹近，百卉佳时鷤䳏催。
更约欢呼须继日，从教河汉卷星迴。
别关景晖二首·其二
作者：晁补之
朝代：宋

笔陈云横未易陪，雁门端见压城摧。栎中麋出君抟饭，地上蛇成我夺杯。好在田园心事懒，罢休簪组鬓毛催。稽山为有知章否，欲泛扁舟定却回。
别关景晖二首·其二
作者：晁补之
朝代：宋

笔陈云横未易陪，雁门端见压城摧。
栎中麋出君抟饭，地上蛇成我夺杯。
好在田园心事懒，罢休簪组鬓毛催。
稽山为有知章否，欲泛扁舟定却迴。
别关景晖二首一
作者：晁补之
朝代：宋

邺王台上几追陪，台上鸦鸣古甓摧。每对灯前青玉笛，不辞花下白银杯。九重幽梦骊驹近，百卉佳时鷤圭催。更约欢呼须继日，从教河汉卷星回。
别关景晖二首二
作者：晁补之
朝代：宋

笔陈云横未易陪，雁门端见压城摧。栎中麋出君搏饭，地上蛇成我夺杯。好在田园心事懒，罢休簪组鬓毛催。稽山为有知章否，欲泛扁舟定却回。
北京学直舍对客
作者：晁补之
朝代：宋

鸟声落檐间，竹色在户外。解屦置几前，放杖当椅背。默然仰栋时，往与古初会。有时遗坐客，十问不一对。尚因呼乃觉，笑自谢顽昧。知非慕籧子，事去等蜩蜕。一生所未免，饮食与眠睡。所以更颓然，可乐本非内。有心欲何用，桥起则形累。赖客同门生，旷荡乃不愧。
北京学直舍对客
作者：晁补之
朝代：宋

鸟声落檐间，竹色在户外。解屦置几前，放杖当椅背。默然仰栋时，往与古初会。有时遗坐客，十问不一对。尚因呼乃觉，笑自谢顽昧。知非慕蘧子，事去等蜩蜕。一生所未免，饮食与眠睡。所以更颓然，可乐本非内。有心欲何用，桥起则形累。赖客同门生，旷荡乃不愧。
北京学直舍对客
作者：晁补之
朝代：宋

鸟声落檐间，竹色在户外。
解屦置几前，放杖当椅背。
默然仰栋时，往与古初会。
有时遗坐客，十问不一对。
尚因呼乃觉，笑自谢顽昧。
知非慕蘧子，事去等蜩蜕。
一生所未免，饮食与眠睡。
所以更颓然，可乐本非内。
有心欲何用，桥起则形累。
頼客同门生，旷荡乃不愧。
北京水后往棣州试进士
作者：晁补之
朝代：宋

晡时北京城，行李上客槎。二更无人声，骑马黄河沙。误缘柳滩中，寻炬知田家。道有转徙人，襁负依丘麻。鸡鸣不安枕，彷佛墟里斜。秋瓜抱子母，荞麦亦已华。赖兹野物登，尔辈生有涯。夜宿冠氏驿，旅衾魂梦嘉。明发萦长坂，晚开堂邑衙。秋阳此方炽，流汗沾巾纱。处阴甘吾愿，聊逸岂在多。有风东北来，惨惨飞雨加。顷时异晦明，稍瞩天表霞。仆夫为我言，涂梗绝行车。且还解吾褚，中林侣群鸦。诗书维永夕，蚤作从复赊。岂不有王事，奈此仆夫何。
北京水后往棣州试进士
作者：晁补之
朝代：宋

晡时北京城，行李上客槎。二更无人声，骑马黄河沙。误缘柳滩中，寻炬知田家。道有转徙人，襁负依丘麻。鸡鸣不安枕，彷佛墟里斜。秋瓜抱子母，荞麦亦已华。赖兹野物登，尔辈生有涯。夜宿冠氏驿，旅衾魂梦嘉。明发萦长版，晚开堂邑衙。秋阳此方炽，流汗沾巾纱。处阴甘吾愿，聊逸岂在多。有风东北来，惨惨飞雨加。顷时异晦明，稍瞩天表霞。仆夫为我言，涂梗绝行车。且还解吾褚，中林侣群鸦。诗书维永夕，蚤作从复赊。岂不有王事，奈此仆夫何。
北京水后往棣州试进士
作者：晁补之
朝代：宋

晡时北京城，行李上客槎。
二更无人声，骑马黄河沙。
误缘柳滩中，寻炬知田家。
道有转徙人，襁负依丘麻。
鸡鸣不安枕，彷佛墟里斜。
秋瓜抱子母，荞麦亦已华。
頼兹野物登，尔辈生有涯。
夜宿冠氏驿，旅衾魂梦嘉。
明发萦长坂，晚开堂邑衙。
秋阳此方炽，流汗霑巾纱。
处阴甘吾愿，聊逸岂在多。
有风东北来，惨惨飞雨加。
顷时异晦明，稍瞩天表霞。
仆夫为我言，涂梗绝行车。
且还解吾褚，中林侣群鸦。
诗书维永夕，蚤作从復赊。
岂不有王事，奈此仆夫何。
北山道中示公为
作者：晁补之
朝代：宋
体裁：五言排律

吾方卖剑日，汝正抱孙归。昭代无官守，平生近钓矶。青山上野艇，白水到林扉。晒枣日犹烈，鸣枝风已威。荒陂民事少，迂径客行稀。伤雨蝉知默，违霜雁见几。卜居南县早，收课北庄微。行李牧儿识，生涯田叟讥。烝尝了岁事，簦屩息尘机。反舍从争席，行衢莫振衣。潜逃多落莫，放浪少歔欷。文字陪吾老，功名许汝非。
十月九日初谒卫真太清宫二首
作者：晁补之
朝代：宋

虚庭下拜初形肃，秘殿瞻容更魄惊。何必囊函窥至妙，始知尘垢负平生。帷间角麈千年白，庭下髯羱一点青。当日乘云无马迹，只今遗木尽龙形。
十月九日初谒卫真太清宫二首·其一
作者：晁补之
朝代：宋
体裁：七言绝句

虚庭下拜初形肃，秘殿瞻容更魄惊。何必囊函窥至妙，始知尘垢负平生。
十月九日初谒卫真太清宫二首·其二
作者：晁补之
朝代：宋
体裁：七言绝句

帷间角麈千年白，庭下髯羱一点青。当日乘云无马迹，只今遗木尽龙形。
千秋岁
作者：晁补之
朝代：宋
体裁：词

叶舟容易，行尽江南地。南雁断，无书至。怜君羁旅处，见我飘蓬际。如梦寐、当年阆苑曾相对。休说深心事。但付狂歌醉。那更话，孤帆起。水精溪绕户，云母山相砌。君莫去，只堪伴我溪山里。
千秋岁
作者：晁补之
朝代：宋

玉京仙侣，同受琅函结。风雨隔，尘埃绝。霞觞翻手破，阆苑花前别。鹏翼敛，人间泛梗无由歇。岂忆山中酒，还共溪边月。愁闷火，时间灭。何妨心似水，莫遣头如雪。春近也，江南雁识归时节。叶舟容易。行尽江南地。南雁断，无书至。怜君羁旅处。见我飘蓬际。如梦寐。当年阆苑曾相对。休说深心事。但付狂歌醉。那更话，孤帆起。水精溪绕户。云母山相砌。君莫去。只堪伴我溪山里。
千秋岁·叶舟容易
作者：晁补之
朝代：宋
体裁：词

叶舟容易。行尽江南地。南雁断，无书至。怜君羁旅处。见我飘蓬际。如梦寐。当年阆苑曾相对。休说深心事。但付狂歌醉。那更话，孤帆起。水精溪绕户。云母山相砌。君莫去。只堪伴我溪山里。
千秋岁·次韵吊高邮秦少游
作者：晁补之
朝代：宋
体裁：词

江头苑外。常记同朝退。飞骑轧，鸣珂碎。齐讴云绕扇，赵舞风回带。严鼓断，杯盘藉草犹相对。洒涕谁能会。醉卧藤阴盖。人已去，词空在。兔园高宴悄，虎观英游改。重感慨，惊涛自卷珠沉海。
千秋岁·江头苑外
作者：晁补之
朝代：宋
体裁：词

江头苑外。
常记同朝退。
飞骑轧，鸣珂碎。
齐呕云绕扇，赵舞风回带。
严鼓断，杯盘藉草犹相对。
洒涕谁能会。
醉卧藤阴盖。
人已去，词空在。
兔园高宴悄，虎观英游改。
重感慨，惊涛自卷珠沈海。
千秋岁·玉京仙侣
作者：晁补之
朝代：宋
体裁：词

玉京仙侣，同受琅函结。风雨隔，尘埃绝。霞觞翻手破，阆苑花前别。鹏翼敛，人间泛梗无由歇。岂忆山中酒，还共溪边月。愁闷火，时间灭。何妨心似水，莫遣头如雪。春近也，江南雁识归时节。
千秋岁（次韵吊高邮秦少游）
作者：晁补之
朝代：宋

江头苑外。常记同朝退。飞骑轧，鸣珂碎。齐讴云绕扇，赵舞风回带。岩鼓断，杯盘藉草犹相对。洒涕谁能会。醉卧藤阴盖。人已去，词空在。兔园高宴悄，虎观英游改。重感慨，惊涛自卷珠沈海。
千秋岭上
作者：晁补之
朝代：宋
体裁：五言律诗

永日倦高跻，盘回四望迷。松根危抱石，岭路曲随溪。马腹飞云薄，山腰过雨低。阴崖不可度，谁此构长梯。
南歌子·睡起临窗坐
作者：晁补之
朝代：宋
体裁：词

睡起临窗坐，妆成傍砌闲。春来莫卷绣帘看。嫌怕东风吹恨、在眉间。鹦鹉花前弄，琵琶月下弹。蓦然收袖倚栏干。一向思量何事、点云鬟。
南歌子·谯园作
作者：晁补之
朝代：宋
体裁：词

霜细犹欺柳，风柔已弄梅。东园槌鼓赏新醅。唤取舞裙歌扇、探春回。妙舞堪千盏，长歌可百杯。笑人将恨上春台。劝我十分一举、两眉开。
南歌子（谯园作）
作者：晁补之
朝代：宋
体裁：词

霜细犹欺柳，风柔已弄梅。东园捶鼓赏新醅。唤取舞周歌沈、探春回。妙舞堪千盏，长歌可百杯。笑人将恨上春台。劝我十分一举、两眉开。
即事
作者：晁补之
朝代：宋

半刺还为权刺史，朝衙不坐坐铃斋。按头通事通何事，昨夜东园芍药开。
即事
作者：晁补之
朝代：宋
体裁：七言绝句

半刺还为权刺史，朝衙不坐坐铃斋。案头通事通何事，昨夜东园芍药开。
即事一首次韵祝朝奉十一丈
作者：晁补之
朝代：宋

平生交游情，独处不可乍。
那为一马饮，浊水喷百马。
弦歌高楼上，但恨知者寡。
丈人遗世心，口语傥能借。
不然抱幽璞，终岁裹幞帊。
坐令青蝇繁，暂出刑两踝。
儒冠成自误，归去无屋瓦。
赖逢里中贤，筑室各萧洒。
及时秫麦贱，樽酒得同把。
安能效干没，肩与市人亚。
居然邑里号，曾墨为还驾。
况在灶奥间，欲耻王孙贾。
东方钱二百，得米稚啼嗄。
嘲笑坐穷辰，无肉饱伏假。
尚闻剥啄声，聊复屣屐迓。
子常妙工诗，苏李掩曹谢。
有时醉酕醄，大笑翻盏斝。
倒床鼻息恶，唤起对残灺。
复古志尚奇，众竞方独暇。
扪虱与人言，岂不逢谴讶。
崇朝洁腹坐，往往食旁舍。
子固业少成，议论媲风雅。
尝闻庄生说，乃慕巨鱼化。
平居似晏子，志念能自下。
而我独迂疏，通人所讥骂。
正赖觞咏中，得意自陶写。
留连接清晤，欲起不能罢。
是时春雨余，桑密鸠鸣野。
城隅园圃近，款段亦时跨。
便恐百卉阑，晼晚侵朱夏。
人生形骸累，未免俗情诈。
此理岂外求，犹烦詹尹卦。
清风穆然在，如渴啖甘蔗。
况我自散材，谷口躬耕者。
去年秋不在，匏瓠缘庭架。
低回迫荣利，妻子怜王霸。
横经亦强颜，已取或人舍。
但虑宰我愚，松柏谈三社。
翛然一室内，黄卷开佳话。
尺璧竞寸阴，宁复当论价。
吟哦愁肝肾，蟋蟀吊长夜。
鄙俚颇近情，持用自悲诧。
功名与道义，熊掌偕鱼灸。
二事良难兼，夫子贤点也。
即事一首次韵祝朝奉十一丈
作者：晁补之
朝代：宋

平生交游情，独处不可乍。
那为一马饮，浊水喷百马。
弦歌高楼上，但恨知者寡。
丈人遗世心，口语傥能借。
不然抱幽璞，终岁裹幞帊。
坐令青蝇繁，暂出刑两踝。
儒冠成自误，归去无屋瓦。
頼逢里中贤，筑室各萧洒。
及时秫麦贱，樽酒得同把。
安能效干没，肩与市人亚。
居然邑里号，曾墨为还驾。
况在竈奥间，欲耻王孙贾。
东方钱二百，得米稚啼嗄。
嘲笑坐穷辰，无肉饱伏假。
尚闻剥啄声，聊復屣屐迓。
子常妙工诗，苏李掩曹谢。
有时醉酕醄，大笑翻盏斝。
倒床鼻息恶，唤起对残灺。
復古志尚奇，众竞方独暇。
扪蝨与人言，岂不逢谴讶。
崇朝洁腹坐，往往食旁舍。
子固业少成，议论媲风雅。
尝闻庄生说，乃慕巨鱼化。
平居似晏子，志念能自下。
而我独迂疏，通人所讥駡。
正頼觞咏中，得意自陶写。
留连接清晤，欲起不能罢。
是时春雨余，桑密鸠鸣野。
城隅园圃近，款段亦时跨。
便恐百卉阑，晼晚侵朱夏。
人生形骸累，未免俗情诈。
此理岂外求，犹烦詹尹卦。
清风穆然在，如渴啖甘蔗。
况我自散材，谷口躬耕者。
去年秋不在，匏瓠缘庭架。
低回迫荣利，妻子怜王霸。
横经亦彊颜，己取或人舍。
但虑宰我愚，松柏谈三社。
翛然一室内，黄卷开佳话。
尺璧竞寸阴，宁復当论价。
吟哦愁肝肾，蟋蟀吊长夜。
鄙俚颇近情，持用自悲诧。
功名与道义，熊掌偕鱼炙。
二事良难兼，夫子贤点也。
即事一首次韵祝朝奉十一丈
作者：晁补之
朝代：宋

平生交游情，独处不可乍。那为一马饮，浊水喷百马。弦歌高楼上，但恨知者寡。丈人遗世心，口语傥能借。不然抱幽璞，终岁裹幞帕。坐令青蝇繁，暂出刑两踝。儒冠成自误，归去无屋瓦。赖逢里中贤，筑室各萧洒。及时秫麦贱，樽酒得同把。安能效乾没，肩与市人亚。居然邑里号，曾墨为还驾。况在灶奥间，欲耻王孙贾。东方钱二百，得米稚啼嗄。嘲笑坐穷辰，无肉饱伏假。尚闻剥啄声，聊复屣屐迓。子常妙工诗，苏李掩曹谢。有时醉酕醄，大笑翻盏斝。倒床鼻息恶，唤起对残灺。复古志尚奇，众竞方独暇。扪虱与人言，岂不逢谴讶。崇朝洁腹坐，往往食旁舍。子固业少成，议论媲风雅。尝闻庄生说，乃慕巨鱼化。平居似晏子，志念能自下。而我独迂疏，通人所讥骂。正赖觞咏中，得意自陶写。留连接清晤，欲起不能罢。是时春雨馀，桑密鸠鸣野。城隅园圃近，款段亦时跨。便恐百卉阑，晼晚侵朱夏。人生形骸累，未免俗情诈。此理岂外求，犹烦詹尹卦。清风穆然在，如渴啖甘蔗。况我自散材，谷口躬耕者。去年秋不在，匏瓠缘庭架。低回迫荣利，妻子怜王霸。横经亦彊颜，己取或人舍。但虑宰我愚，松柏谈三社。翛然一室内，黄卷开佳话。尺璧竞寸阴，宁复当论价。吟哦愁肝肾，蟋蟀吊长夜。鄙俚颇近情，持用自悲诧。功名与道义，熊掌偕鱼炙。二事良难兼，夫子贤点也。
即事呈闳中顺之二年兄二首
作者：晁补之
朝代：宋

蠖轩屈首诗书人，自喻适志非求伸。闻蝉熟寐白竹簟，见客一整乌纱巾。语言无味穷鬼志，香火有缘居士身。明年得去不汲汲，种竹待笋犹须春。吾两同年俱可人，平生一为知己伸。何由利口似虎圈，应不拭吐烦龙巾。卜邻只约二三子，看山拟分千百身。绿鬓哦诗欲成雪，朱颜得酒尚能春。
即事呈闳中顺之二年兄二首·其一
作者：晁补之
朝代：宋
体裁：七言律诗

蠖轩屈首诗书人，自喻适志非求伸。闻蝉熟寐白竹簟，见客一整乌纱巾。语言无味穷鬼志，香火有缘居士身。明年得去不汲汲，种竹待笋犹须春。
即事呈闳中顺之二年兄二首·其二
作者：晁补之
朝代：宋
体裁：七言律诗

吾两同年俱可人，平生一为知己伸。何由利口似虎圈，应不拭吐烦龙巾。卜邻只约二三子，看山拟分千百身。绿鬓哦诗欲成雪，朱颜得酒尚能春。
压沙观梨
作者：晁补之
朝代：宋

邺城旁缺通清沟，城南之水城中流。白沙涨陆最宜果，万梨压树当高秋。去年花开往独晚，不见琼苞肠欲断。隆冬骑马傍高原，却恨枯枝寒日短。忽然变化何处来，一夜东风吹雪满。晴川极望百亩开，三山银阙正崔嵬。杂花不容一朵间，照眼冷艳云为堆。堂中置酒对己好，千葩万蕊谁能绕。暖景氤氲一片忙，蝴蝶飞来落青草。人间浩荡看春光，岂徒田猎心发狂。向人惨澹迫归兴，落日岘山催羽觞。故园桃李春蹊没，惜哉拔去无奇术。明日重寻傥可期，暴雨流阶不能出。
压沙观梨
作者：晁补之
朝代：宋

邺城旁缺通清沟，城南之水城中流。
白沙涨陆最宜果，万梨压树当高秋。
去年花开往独晚，不见琼苞肠欲断。
隆冬骑马傍高原，却恨枯枝寒日短。
忽然变化何处来，一夜东风吹雪满。
晴川极望百亩开，三山银阙正崔嵬。
杂花不容一朵间，照眼冷艳云为堆。
堂中置酒对已好，千葩万蕊谁能绕。
暖景氤氲一片忙，蝴蝶飞来落青草。
人间浩荡看春光，岂徒田猎心发狂。
向人惨澹迫归兴，落日岘山催羽觞。
故园桃李春蹊没，惜哉拔去无奇术。
明日重寻傥可期，暴雨流阶不能出。
压沙观梨
作者：晁补之
朝代：宋

邺城旁缺通清沟，城南之水城中流。
白沙涨陆最宜果，万梨压树当高秋。
去年花开往独晚，不见琼苞肠欲断。
隆冬骑马傍高原，却恨枯枝寒日短。
忽然变化何处来，一夜东风吹雪满。
晴川极望百畮开，三山银阙正崔嵬。
杂花不容一朵间，照眼冷艷云为堆。
堂中置酒对己好，千葩万蕊谁能绕。
暖景氤氲一片忙，蝴蝶飞来落青草。
人间浩荡看春光，岂徒田猎心发狂。
向人惨澹迫归兴，落日岘山催羽觞。
故园桃李春蹊没，惜哉拔去无奇术。
明日重寻傥可期，暴雨流阶不能出。
原上
作者：晁补之
朝代：宋
体裁：五言律诗

闭门遗日月，原上感年华。久旱无场藿，重阳有野花。萧萧几家静，脉脉一歧赊。向晚悠然去，秋风马尾斜。
及第东归将赴调寄李成季
作者：晁补之
朝代：宋

先辈观涛沧海口，长啸横槎拂牛斗。
野人醉着梦游天，九门历尽惊复还。
嘈嘈广乐犹盈耳，出门依旧重人间。
不知先辈今何往，仙标玉骨天应赏。
千里东归暮景清，桑麻暗地日衔城。
黄金宫阙初回望，青草恩袍偶自荣。
归来澣濯亲甘旨，却叹京尘误游子。
家人饭黍慰辛勤，邻媪壶浆佐欢喜。
君不见冯驩一剑星阑干，短歌慷慨不堪弹。
男儿得意贵颖脱，功名有分劳跻攀。
折腰正为五斗米，得饱约君寻故山。
及第东归将赴调寄李成季
作者：晁补之
朝代：宋

先辈观涛沧海口，长啸横槎拂牛斗。
野人醉着梦游天，九门历尽惊復还。
嘈嘈广乐犹盈耳，出门依旧重人间。
不知先辈今何往，仙标玉骨天应赏。
千里东归暮景清，桑麻暗地日衔城。
黄金宫阙初回望，青草恩袍偶自荣。
归来澣濯亲甘旨，却叹京尘误游子。
家人饭黍慰辛勤，邻媪壶浆佐欢喜。
君不见冯驩一剑星阑干，短歌慷慨不堪弹。
男儿得意贵颖脱，功名有分劳跻攀。
折腰正为五斗米，得饱约君寻故山。
及第东归将赴调寄李成季
作者：晁补之
朝代：宋

先辈观涛沧海口，长啸横槎拂牛斗。野人醉著梦游天，九门历尽惊复还。嘈嘈广乐犹盈耳，出门依旧重人间。不知先辈今何往，仙标玉骨天应赏。千里东归暮景清，桑麻暗地日衔城。黄金宫阙初回望，青草恩袍偶自荣。归来浣濯亲甘旨，却叹京尘误游子。家人饭黍慰辛勤，邻媪壶浆佐欢喜。君不见冯驩一剑星阑干，短歌慷慨不堪弹。男儿得意贵颖脱，功名有分劳跻攀。折腰正为五斗米，得饱约君寻故山。
及第后将谒告先归留赠成甫
作者：晁补之
朝代：宋

还家消息约蔷薇，眼看蔷薇日日稀。不踏龙头游碧落，君恩许伴晚莺归。
及第后将谒告先归留赠成甫
作者：晁补之
朝代：宋

还家消息约蔷薇，眼看蔷薇日日稀。
不踏龙头游碧落，君恩许伴晚鶑归。
叔与戏云谓我穷我尝伤食从而嘲之
作者：晁补之
朝代：宋
体裁：七言绝句

羊踏胸中昨夜蔬，不应扪腹怪如壶。妇家得餔犹须忍，莫索槟榔笑尔臞。
叙旧感怀呈提刑毅父并再和六首
作者：晁补之
朝代：宋

儿童豪气自堪惊，未入乡人月旦评。叔向亦闻呼使上，子将一见便知名。平生兰省追高步，老去秦川共此行。赖有蒲城桑落酒，高楼条华慰人情。赋成庚子尚魂惊，往事如风未暇评。长乐钟前偶相对，凌烟图上等浮名。登车岂是君无意，襆被何妨我自行。更许心亲遗貌敬，老来尤见旧交情。二人射策几人惊，要与三苏共入评。先圣子孙多异禀，累朝图牒有高名。书传科斗犹须定，钓拂珊瑚未可行。子墨文章豪气在，登临怀古一含情。须弥纳芥事堪惊，千岁聊堪一日评。世上相逢俱梦寐，古来何处是功名。簿书听我依稀了，云水陪君浩荡行。便与此山同不朽，不应惆怅复牵情。郎潜如我未宜惊，户部须推宰相评。他日碧山思却走，当年紫府已收名。共知白发生青鬓，未废长歌续短行。樽酒不空多坐客，君家馀事足陶情。亲见扬雄自不惊，吾人要使后人评。白圭未可轻三复，小草须防得二名。太华耸天如剑立，黄河蹙野似军行。栖迟自忆衡门后，可是登楼不称情。
叙旧感怀呈提刑毅父并再和六首
作者：晁补之
朝代：宋

郎潜如我未宜惊，户部须推宰相评。
他日碧山思却走，当年紫府已收名。
共知白发生青鬓，未废长歌续短行。
樽酒不空多坐客，君家余事足陶情。
叙旧感怀呈提刑毅父并再和六首
作者：晁补之
朝代：宋

须弥纳芥事堪惊，千岁聊堪一日评。
世上相逢俱梦寐，古来何处是功名。
簿书听我依俙了，云水陪君浩荡行。
便与此山同不朽，不应惆怅复牵情。
叙旧感怀呈提刑毅父并再和六首·其一
作者：晁补之
朝代：宋

儿童豪气自堪惊，未入乡人月旦评。叔向亦闻呼使上，子将一见便知名。平生兰省追高步，老去秦川共此行。赖有蒲城桑落酒，高楼条华慰人情。
叙旧感怀呈提刑毅父并再和六首·其一
作者：晁补之
朝代：宋

儿童豪气自堪惊，未入乡人月旦评。
叔向亦闻呼使上，子将一见便知名。
平生兰省追高步，老去秦川共此行。
頼有蒲城桑落酒，高楼条华慰人情。
叙旧感怀呈提刑毅父并再和六首·其三
作者：晁补之
朝代：宋
体裁：七言律诗

二人射策几人惊，要与三苏共入评。先圣子孙多异禀，累朝图牒有高名。书传科斗犹须定，钓拂珊瑚未可行。子墨文章豪气在，登临怀古一含情。
叙旧感怀呈提刑毅父并再和六首·其二
作者：晁补之
朝代：宋

赋成庚子尚魂惊，往事如风未暇评。长乐钟前偶相对，凌烟图上等浮名。登车岂是君无意，幞被何妨我自行。更许心亲遗貌敬，老来尤见旧交情。
叙旧感怀呈提刑毅父并再和六首·其二
作者：晁补之
朝代：宋

赋成庚子尚魂惊，往事如风未暇评。长乐钟前偶相对，凌烟图上等浮名。登车岂是君无意，襆被何妨我自行。更许心亲遗貌敬，老来尤见旧交情。
叙旧感怀呈提刑毅父并再和六首·其五
作者：晁补之
朝代：宋

郎潜如我未宜惊，户部须推宰相评。他日碧山思却走，当年紫府已收名。共知白发生青鬓，未废长歌续短行。樽酒不空多坐客，君家馀事足陶情。
叙旧感怀呈提刑毅父并再和六首·其五
作者：晁补之
朝代：宋

郎潜如我未宜惊，户部须推宰相评。
他日碧山思却走，当年紫府已收名。
共知白髮生青鬓，未废长歌续短行。
樽酒不空多坐客，君家余事足陶情。
叙旧感怀呈提刑毅父并再和六首·其六
作者：晁补之
朝代：宋

亲见扬雄自不惊，吾人要使后人评。白圭未可轻三复，小草须防得二名。太华耸天如剑立，黄河蹙野似军行。栖迟自忆衡门后，可是登楼不称情。
叙旧感怀呈提刑毅父并再和六首·其六
作者：晁补之
朝代：宋

亲见扬雄自不惊，吾人要使后人评。
白圭未可轻三復，小草须防得二名。
太华耸天如剑立，黄河蹙野似军行。
栖迟自忆衡门后，可是登楼不称情。
叙旧感怀呈提刑毅父并再和六首·其四
作者：晁补之
朝代：宋

须弥纳芥事堪惊，千岁聊堪一日评。世上相逢俱梦寐，古来何处是功名。簿书听我依稀了，云水陪君浩荡行。便与此山同不朽，不应惆怅复牵情。
叙旧感怀呈提刑毅父并再和六首·其四
作者：晁补之
朝代：宋

须弥纳芥事堪惊，千岁聊堪一日评。
世上相逢俱梦寐，古来何处是功名。
簿书听我依稀了，云水陪君浩荡行。
便与此山同不朽，不应惆怅復牵情。
古阳关/阳关引·寄无斁八弟宰宝应
作者：晁补之
朝代：宋

暮草蛩吟噎。暗柳萤飞灭。空庭雨过，西风紧，飘黄叶。卷书帷寂静，对此伤离别。重感叹、中秋数日又圆月。沙觜樯竿上，淮水阔。有飞凫客，词珠玉，气冰雪。且莫教皓月，照影惊华发。问几时、清尊夜景共佳节。
古阳关·阳关引·暮草蛩吟噎
作者：晁补之
朝代：宋
体裁：词

暮草蛩吟噎。
暗柳萤飞灭。
空庭雨过，西风紧，飘黄叶。
卷书帷寂静，对此伤离别。
重感叹、中秋数日又圆月。
沙觜樯杆上，淮水阔。
有飞凫客，词珠玉，气冰雪。
且莫教皓月，照影惊华发。
问几时、清尊夜景共佳节。
古阳关（寄无霅·八弟宰宝应）
作者：晁补之
朝代：宋

草草蛩吟噎。暗柳萤飞灭。空庭雨过，西风紧，飘黄叶。卷书帷寂静，对此伤离别。重感叹、中秋数日又圆月。沙觜樯竿上，淮水阔。有飞凫客，词珠玉，气冰雪。且莫教皓月，照影惊华发。问几时、清尊夜景共佳节。
句
作者：晁补之
朝代：宋

短棹孤飞誇寥廓，洪涛高卧看星辰。山色不违人，嵌满千家窗。
句·其一
作者：晁补之
朝代：宋

短棹孤飞夸寥廓，洪涛高卧看星辰。
句·其一
作者：晁补之
朝代：宋

短棹孤飞誇寥廓，洪涛高卧看星辰。
句·其三
作者：晁补之
朝代：宋

山色不违人，嵌满千家窗。
句·其二
作者：晁补之
朝代：宋

闽侯贡璧琢苍玉，中有掉尾寒潭龙。
句·其四
作者：晁补之
朝代：宋

日月中人照与芬。
同刘景文登大安阁
作者：晁补之
朝代：宋

刘侯先将军，忠义当代显。喑噁指戎虏，却走自相践。西坡坐首鼠，势蹙不得免。天怜壮士穷，有子如此鲜。清时铸农器，文字正须勉。行吟畔牢愁，愤悱亦足遣。时来蹑云梯，仰视天宇展。下俯河两涯，牛马细不辨。达生匪行怪，未用惊邑犬。官闲尚数临，泑泽要清浅。
同刘景文登大安阁
作者：晁补之
朝代：宋

刘侯先将军，忠义当代显。
喑噁指戎虏，却走自相践。
西坡坐首鼠，势蹙不得免。
天怜壮士穷，有子如此鲜。
清时铸农器，文字正须勉。
行吟畔牢愁，愤悱亦足遣。
时来蹑云梯，仰视天宇展。
下俯河两涯，牛马细不辨。
达生匪行怪，未用惊邑犬。
官闲尚数临，閟泽要清浅。
同刘景文登大安阁
作者：晁补之
朝代：宋

刘侯先将军，忠义当代显。喑恶指戎虏，却走自相践。西坡坐首鼠，势蹙不得免。天怜壮士穷，有子如此鲜。清时铸农器，文字正须勉。行吟畔牢愁，愤悱亦足遣。时来蹑云梯，仰视天宇展。下俯河两涯，牛马细不辨。达生匪行怪，未用惊邑犬。官闲尚数临，閟泽要清浅。